cyanic-selkie/wikianc huggingface dataset:
സിരിനാറ്റ് ദേശീയോദ്യാനം
ആകർഷണങ്ങൾ
വൃത്തിയായി സംരക്ഷിച്ചിരിക്കുന്ന ഭംഗിയുള്ള വെള്ളമണത്തീരങ്ങളാണ് ഇവിടുത്തെ പ്രധാന ആകർഷണം. ഹാറ്റ് മായി ഖാവോയും ഹാറ്റ് നായി യാങ്ങും കടലാമകളുടെ പ്രജനന കേന്ദ്രങ്ങളാണ്. നവംബർ മാസത്തിനും ഫെബ്രുവരി മാസത്തിനുമിടയിൽ അനേകം കടലാമകൾ ഈ ബീച്ചുകളിൽ മുട്ടയിടാനായി എത്തുന്നു.
സസ്യജന്തുജാലങ്ങൾ
ബീച്ചിനോടനുബന്ധിച്ചുള്ള വനം 2 സ്ക്വയർ കിലോമീറ്റർ (0.77 സ്ക്വയർ മൈൽ) പ്രദേശത്തു പരന്നു കിടക്കുന്നു. അനേകജാതി മരങ്ങൾ ഈ വനത്തിനുള്ളിലായിട്ടുണ്ട്. കോമണ് അയൺവുഡ്, തുളിപ് മരം, ട്രോപ്പിക്കൽ ആൽമണ്ട്, വൈറ്റ് ബാറിങ്ടോണിയ, കജെപുട്ട് മരം, അലക്സാണ്ട്രിയ ലോറൽ, സ്ക്രൂപൈൻ, അശോകമരം, ബ്ലാക്ക് പ്ലം, എലഫൻറ് ആപ്പിൾ, മോർണിങ് ഗ്ലോറി എന്നിവയാണ് പ്രധാനമായി കാണപ്പെടുന്ന ഇനങ്ങൾ.
മാഗ്പീ-റോബിൻ, മൈന, സ്പോട്ടഡ് ഡോവ്, ഏഷ്യൻ ഫെയറി-ബ്ലൂബേർഡ്, ഒറിയോൾ, ഗ്രേറ്റർ റാക്കറ്റ്-റ്റെയിൽഡ് ഡ്രോങ്കോ, ബുൾബുൾ പക്ഷിയുടെ വിവിധ വർഗ്ഗങ്ങള് എന്നിവയാണ് സാധാരണായായി ബീച്ചിനു സമീപം കാണപ്പെടുന്ന കാട്ടു പക്ഷികൾ.
സിരിനാറ്റ് ദേശീയോദ്യാനത്തിൻറെ ഏകദേശം ഒരു സ്ക്വയർ കിലോമീറ്റർ പ്രദേശത്ത് നദീജലവും കടൽ ജലവും സംഗമിക്കുന്ന അഴിമുഖത്ത് കണ്ടൽ വനങ്ങൾ സ്ഥിതി ചെയ്യുന്നു. ഇവിടെ കാണപ്പെടുന്ന കണ്ടൽച്ചെടിയിനങ്ങൾ, റെഡ് മാംഗ്രോവ്, വൈറ്റ് മാംഗ്രോവ്, ബ്ലാക്ക് മാംഗ്രോവ്, കാനൻബോൾ മാംഗ്രോവ്, ലുക്കിങ്-ഗ്ലാസ് മാംഗ്രോവ്, സെറിയോപ്സ് എന്നിവയാണവ.  മറ്റു സസ്യയിനങ്ങൾ റിസോഫോറോ അപ്പിക്കുലേറ്റ്,  ഡെറിസ് ട്രിഫോളിയേറ്റ് എന്നിവയാണ്.
കണ്ടൽ കാടിനുള്ളിൽ കാണപ്പെടുന്ന പക്ഷികൾ കിങ് ഫിഷർ, ടെറെക് സാൻഡ്പൈപ്പർ, ബാർ-ടെയിൽഡ് ഗോഡ്വിറ്റ്, വൈറ്റ്-ബ്രെസ്റ്റഡ് വാട്ടർഹെൻ, സ്ലാറ്റി-ബ്രെസ്റ്റഡ് റെയിൽ, വൈറ്റ്-ബെല്ലീഡ് സീ ഈഗിൾ, ബ്രാഹ്മിണി കൈറ്റ്, ലാർജ്-ബെല്ലീഡ് ക്രോ എന്നിവയാണ്. കണ്ടൽ കാടിനുള്ളിൽ മോനിട്ടർ ലിസാർഡ്, മാംഗ്രൂവ് സ്നേക്ക് തുടങ്ങിയ ഉരഗ വർഗ്ഗങ്ങളും ആമകളും വസിക്കുന്നു. കൊഞ്ച്, മഡ്സ്കിപ്പർ, മുള്ളറ്റ്, ഗ്രൂപ്പെർ, ഗാർഫിഷ് എന്നീ മത്സ്യവർഗ്ഗങ്ങളുടെ താവളമാണ് കണ്ടൾവനത്തിൻറ വേരുപടലങ്ങൾ. ധാരാളം പവിഴപ്പുറ്റുകളും ദേശീയോദ്യാനത്തിനു ചുറ്റുമുളള തീരത്തു കാണുവാൻ സാധിക്കും
അവലംബം
വർഗ്ഗം:ദേശീയോദ്യാനങ്ങൾ
അപ്പലൂസ
നാനാവർണ്ണത്തിലുള്ള പുള്ളികളുള്ള കോട്ട് പാറ്റേണോട് കൂടിയ ഒരു സങ്കരയിനം അമേരിക്കൻ  കുതിരയാണ്  അപ്പലൂസ. കാലാകാലങ്ങളായി പലയിനം ബ്രീഡുകളിലുള്ള കുതിരകളുമായുള്ള നിരന്തരസങ്കരം മൂലം ഈ ബ്രീഡിൽ വ്യത്യസ്ത വലിപ്പത്തിലുള്ള കുതിരകൾ കാണപ്പെടുന്നു. ചില അടിസ്ഥാന കോട്ട് നിറങ്ങളുടെ മുകളിൽ പല വർണ്ണങ്ങളിലുള്ള പുള്ളികൾ പ്രത്യക്ഷപ്പെടുന്ന ജനിതകപ്രക്രിയയിലൂടെയാണ് ഇവയുടെ കോട്ട് പാറ്റേണുകൾ ഉണ്ടാകുന്നത്. ലെപേർഡ് കോംപ്ലക്സ് മ്യൂട്ടേഷനുകളുമായി വളരെ അടുത്തു ബന്ധപ്പെട്ടിരിയ്ക്കുന്നതിനാൽ അപ്പലൂസയുടെ കോട്ട് പാറ്റേണിന്റെയും മറ്റു പല ജൈവപ്രത്യേകതകളുടെയും ജനിതകത്തെക്കുറിച്ചുള്ള പഠനം ഇതിനെക്കുറിച്ചു വിശദമായി പഠിയ്ക്കുന്നവർക്ക് വളരെ താല്പര്യമുണ്ടാക്കുന്നതാണ്. അപ്പലൂസകൾക്ക് ഇക്വിൻ റിക്കറന്റ് യൂവൈറ്റിസ്, കൺജെനിറ്റൽ സ്റ്റേഷനറി നൈറ്റ്ബ്ലൈൻഡ്നെസ് (നിശാന്ധത) തുടങ്ങിയ നേത്രരോഗങ്ങൾ ബാധിയ്ക്കാൻ ഉയർന്ന സാധ്യതയുണ്ട്. ഇതിൽ നിശാന്ധത ലെപേർഡ് കോംപ്ലക്സുമായി വളരെ ബന്ധപ്പെട്ടതാണ്.
ലെപേർഡ് കോട്ട് പാറ്റേൺ ഉള്ള കുതിരകളുടെ ചിത്രങ്ങൾ യൂറോപ്പിലെ ചില ഗുഹകളിലെ ചരിത്രാതീത ചിത്രപ്പണികളിൽ കാണാം. പുരാതന ഗ്രീസിലേയും ഹാൻ രാജവംശത്തിന്റെ കാലത്തെ ചൈനയിലെയും ചിത്രപ്പണികളിൽ ഇത്തരം പാറ്റേൺ ഉള്ള ഇണങ്ങിയ കുതിരകളുടെ ചിത്രങ്ങൾ കാണാം. വടക്കേ അമേരിക്കയിൽ ശാന്തസമുദ്രത്തിന് അഭിമുഖമായ വടക്കുപടിഞ്ഞാറൻ പ്രദേശത്ത് താമസിച്ചിരുന്ന നെസ് പേഴ്‌സ് വർഗ്ഗത്തിലെ ആളുകളാണ് ഇത്തരം കുതിരകളുടെ അമേരിക്കൻ വംശാവലി വികസിപ്പിച്ചത്. ഇവിടേയ്ക്ക് കുടിയേറിയ ആളുകൾ ഇതിനെ "പാലൗസ് കുതിരകൾ" എന്ന് വിളിച്ചു. നെസ് പേഴ്‌സ് കൗണ്ടിയുടെ ഹൃദയഭാഗത്തുകൂടി ഒഴുകുന്ന പാലൗസ് നദിയുടെ പേരിൽ നിന്നാകാം ഈ പേര് വന്നതെന്ന് വിശ്വസിയ്ക്കപ്പെടുന്നു. ക്രമേണ ഈ പേരിൽ നിന്നാണ് "അപ്പലൂസ" എന്ന പേര് ഉരുത്തിരിഞ്ഞത്.
1877-ൽ നെസ് പേഴ്‌സ് യുദ്ധത്തിനുശേഷം നെസ് പേഴ്‌സ്കാരുടെ കുതിരകളുടെ ഭൂരിഭാഗവും നഷ്ടപ്പെട്ടു. അടുത്ത ഏതാനും ദശാബ്ദകാലത്തേയ്ക്ക് ഇവയുടെ എണ്ണം വളരെ കുറവായിരുന്നു. 1938-ൽ ബ്രീഡ് രജിസ്ട്രി എന്ന പേരിൽ അപ്പലൂസ ഹോഴ്സ് ക്ലബ്ബ് (APHC) രൂപീകരിക്കപ്പെടുന്നതുവരെ, ഇത്തരം കുതിരകളിൽ അതിയായ താല്പര്യമുള്ള വളരെ ചുരുക്കം എണ്ണം ആളുകൾ ചേർന്ന് ഇത്തരം കുതിരകളെ സംരക്ഷിച്ചു പോന്നിരുന്നു.
ഇന്ന് അമേരിക്കയിലെ ഏറ്റവും ജനപ്രിയമായ ഇനങ്ങളിൽ ഒന്നാണ് അപ്പലൂസ. 1975-ൽ ഐഡഹോയുടെ ഔദ്യോഗിക കുതിരയായി ഇതിനെ അവരോധിച്ചു. പാശ്ചാത്യ സവാരി മേഖലകളിൽ ഇത്തരം കുതിരകളെ സ്റ്റോക്ക് കുതിരയായി ഉപയോഗിയ്ക്കുന്നു. മറ്റു പലതരം ഇക്വസ്റ്റേറിയൻ രംഗങ്ങളിലും ഇവ വ്യാപകമായി ഉപയോഗിയ്ക്കപ്പെടുന്നു. അപ്പലൂസ കുതിരകൾ പല സിനിമകളിലും പ്രത്യക്ഷപ്പെട്ടിട്ടുണ്ട്. ഫ്ളോറിഡ സ്റ്റേറ്റ് സെമിനോളുകൾക്കായുള്ള മാസ്കോട്ട് ആണ് അപ്പലൂസ. ഇവയുടെ സന്തതിപരമ്പരകൾ മറ്റു പല സങ്കരയിനങ്ങളുടെ പ്രജനനത്തിനു വേണ്ടിയും ഉപയോഗിയ്ക്കപ്പെട്ടിട്ടുണ്ട്. അമേരിക്കയുടെ പോണി, നെസ് പേർസ് കുതിര, ചില ഗെയിറ്റഡ് ഹോഴ്സ് ഇനങ്ങൾ എന്നിവ ഉദാഹരണങ്ങളാണ്.
സങ്കരയിന പ്രത്യേകതകൾ
ഇത്തരം പുള്ളികൾ പല വർണ്ണത്തിലുള്ള അടിസ്ഥാന കോട്ടിനു മീതെ പതിപ്പിച്ച രീതിയിലാണ് കാണപ്പെടുന്നത്; പ്രധാനമായും പുറകിൽ പാർശ്വഭാഗത്തായിട്ടാണ് ഈ പുള്ളികൾ കാണപ്പെടുക. തൊലിപ്പുറത്തെ വർണശബളമായ പുള്ളിക്കുത്തുകൾ (mottled skin), കുളമ്പിലെ ലംബമായ വരകൾ (striped hooves), വെളുത്ത  ദ്രടപടലം(white sclera) എന്നീ വ്യതിരിക്തലക്ഷണങ്ങളും ഇവയ്ക്കുണ്ട്.
മുഖത്തിന്റെ മുൻഭാഗം, കണ്ണുകൾ, മലദ്വാരം, ലൈംഗികാവയവങ്ങൾ എന്നിവയ്ക്ക് ചുറ്റുമായിട്ടാണ് സാധാരണയായി മേൽപ്പറഞ്ഞ വർണശബളമായ പുള്ളിക്കുത്തുകൾ കാണപ്പെടുന്നത്. കുളമ്പിലെ ലംബമായ വരകൾ അപ്പലൂസയുടെ ശ്രദ്ധിക്കപ്പെടുന്ന സവിശേഷതകളിലൊന്നാണ്. കൃഷ്ണമണിയ്ക്ക് ചുറ്റുമുള്ള കണ്ണിലെ ഭാഗമാണ് സ്ക്ലേറ (ദ്രടപടലം). കണ്ണുകൾ പുറകോട്ടാക്കി നോക്കുമ്പോൾ വെളുത്ത നിറത്തിലുള്ള ദ്രടപടലം എല്ലാ കുതിരകൾക്കും കാണാമെങ്കിലും ഇങ്ങനെ ആക്കാതെ നേരിട്ട് നോക്കുമ്പോൾ തന്നെ വെള്ളനിറത്തിലുള്ള ദ്രടപടലം കാണുന്നത് ഇതിനു മാത്രമാണ്.
നിറവും പാറ്റേണുകളും
വിവിധതരത്തിലുള്ള സ്പൊട്ടെഡ് പാറ്റേൺ വിവിധ അടിസ്ഥാന നിറങ്ങളിൽ കാണപ്പെടുന്നു. ഇവ വ്യത്യസ്തപ്പെട്ടിരിക്കയും പലപ്പോഴും ഒരു പ്രത്യേക വിഭാഗത്തിൽ നന്നായി പൊരുത്തപ്പെടുന്നതുമില്ല. പാറ്റേണുകൾ താഴെ വിവരിച്ചിരിക്കുന്നു:
കളർ ജെനെറ്റിക്സ്
പുള്ളികളുള്ള തൊലി, വരയുള്ള കുളമ്പുകൾ, ദൃശ്യമായ വെളുത്ത ദ്രടപടലം, തുടങ്ങിയ കോട്ട് പാറ്റേണിൽ അപ്പലൂസയുടെ കോർ സവിശേഷതകളെ കാണിക്കുന്ന മറ്റൊരു ജീൻ പതിപ്പാണ് "ലെപേർഡ് കോംപ്ലക്സ്" (LP) എൽ‌പി ഉള്ളപ്പോൾ ഉണ്ടാകാനിടയുള്ള ദൃശ്യമായ പാറ്റേണുകളുടെ വലിയ ഗ്രൂപ്പിനെ സൂചിപ്പിക്കാൻ "കോംപ്ലക്സ്" എന്ന പദം ഉപയോഗിക്കുന്നു. കുതിര ക്രോമസോം 1 (ഇസി‌എ 1) ൽ സ്ഥിതിചെയ്യുന്ന ടിആർപിഎം 1 ജീനിലെ ഓട്ടോസോമൽ ഇൻകംപ്ലീറ്റ് ഡോമിനന്റ് മ്യൂട്ടേഷൻ ആണ് എൽപി.
പുറം കണ്ണികൾ
വർഗ്ഗം:കുതിരകൾ
കോൺവാൾ ദ്വീപ്
കോൺവാൾ ദ്വീപ് കനേഡിയൻ പ്രദേശമായ നൂനാവടിലെ ഉന്നത ആർട്ടിക് പ്രദേശത്തുള്ള ഒരു ചെറിയ ദ്വീപാണ്. ക്യൂൻ എലിസബത്ത് ദ്വീപുകളുടെ ജ്യാമിതീയ കേന്ദ്രത്തിനു സമീപത്തായാണ് ഇതു സ്ഥിതിചെയ്യുന്നത്. വടക്കുഭാഗത്ത് ഹെൻഡ്രീക്സെൻ കടലിടുക്ക് ഇതിനെ അമന്റ് റിംഗ്നസ് ദ്വീപുമായി വേർതിരിക്കുന്നു. തെക്കുഭാഗത്ത് ബെൽച്ചർ ചാനൽ ഇതിനെ ഡെവൺ ദ്വീപിൽ നിന്നും വേർതിരിച്ചിരിക്കുന്നു. എല്ലെസ്മിയർ ദ്വീപിന് പടിഞ്ഞാറ് നോർവേജിയൻ ബേയിലെ ആറ് ദ്വീപുകളിൽ (മറ്റുള്ളവ ബക്കിംഹാം, ഏകിൻസ്, എക്സ്മൗത്ത്, ഗ്രഹാം ദ്വീപ്, ടേബിൾ) ഏറ്റവും വലുതാണ് ഇത്. കോൺവാൾ ദ്വീപിന് 90 കിലോമീറ്റർ (56 മൈൽ) നീളവും 30 കിലോമീറ്റർ (19 മൈൽ) വീതിയുമുണ്ട്. 2,358 ചതുരശ്ര കിലോമീറ്ററാണ് (910 ചതുരശ്ര മൈൽ) ഈ ദ്വീപിന്റെ വിസ്തീർണ്ണം.
അവലംബം
വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
കാൾ ലിബ്ക്നെക്റ്റ്
കാൾ ലിബ്ക്നെക്റ്റ് ( 1871 ഓഗസ്റ്റ് 13 - 15 ജനുവരി 1919) ഒരു ജർമ്മൻ സോഷ്യലിസ്റ്റും ആരംഭത്തിൽ സോഷ്യൽ ഡെമോക്രാറ്റിക് പാർട്ടി ഓഫ് ജർമ്മനി (SPD) ആയിരുന്നതിൽ നിന്നും സഹസ്ഥാപകനായ (SPD)സ്പാർട്ടൈസ്റ്റ് ലീഗിലെ  റോസ ലക്സംബർഗുമായി ചേർന്ന് സോഷ്യൽ ഡെമോക്രാറ്റിക് പാർട്ടി ഓഫ് ജർമ്മനി പിളർന്ന് കമ്മ്യൂണിസ്റ്റ് പാർട്ടി ഓഫ് ജർമ്മനി സ്ഥാപിക്കുകയും ചെയ്തു. റെയ്ക്സ്റ്റാഗിൽ ഒന്നാം ലോകമഹായുദ്ധത്തോടുള്ള അദ്ദേഹത്തിൻറെ എതിർപ്പും 1919- ലെ സ്പാർട്ടൈസ്റ്റ് വിപ്ലവത്തിൽ അദ്ദേഹത്തിനുള്ള പങ്കിൻറെ പേരിലും അദ്ദേഹം അറിയപ്പെടുന്നു. സോഷ്യൽ ഡെമോക്രാറ്റിക് പാർട്ടി ഓഫ് ജർമ്മനി ഗവൺമെന്റും ഫ്രീക്കോർപ്സും (ഒന്നാം ലോകമഹായുദ്ധ തൊഴിലാളികൾ രൂപീകരിക്കപ്പെട്ട അർദ്ധസൈനിക യൂണിറ്റുകൾ) ചേർന്ന് ഈ കലാപം തകർത്തു. ലിബ്ക്നെക്റ്റ്, ലക്സംബർഗ് എന്നിവർ വധിക്കപ്പെട്ടു.
അവരുടെ മരണത്തിനു ശേഷം കാൾ ലിബ്ക്നെക്റ്റും റോസ ലക്സംബർഗും സോഷ്യലിസ്റ്റുകൾക്ക് രക്തസാക്ഷികളായി. ഫെഡറൽ ഓഫീസ് ഫോർ ദി പ്രൊട്ടക്ഷൻ ഓഫ് ദി കോൺസ്റ്റിറ്റ്യൂഷൻ അനുസരിച്ച്, ലിബ്ക്നെട്ട്, ലക്സംബർഗ് എന്നിവരുടെ ഓർമ്മകൾ ജർമ്മനിയുടെ ഇടതുപക്ഷത്തിന് ഇടയിൽ ഒരു പ്രധാന പങ്കുവഹിക്കുന്നു.
ആദ്യകാലജീവിതം
വിൽഹെം മാർട്ടിൻ ഫിലിപ്പ് ക്രിസ്റ്റ്യൻ ലുഡ്വിഗ് ലിബ്ക്നെക്റ്റിന്റെയും രണ്ടാമത്തെ ഭാര്യ നതാലിയുടെയും (നീ റെഹ്) മകനായി ജർമ്മനിയിലെ സാക്സണിയിലെ ലീപ്സിഗിലാണ് ലിബ്ക്നെക്റ്റ് ജനിച്ചത്. അച്ഛൻ 1848-ലെ തിയോഡോർ ഫ്രാങ്ക്ഫർട്ട് പാർലമെന്റ് അംഗമായതിനാൽ ശക്തമായ രാഷ്ട്രീയ പശ്ചാത്തലമുള്ള ഒരു കുടുംബത്തിൽ നിന്നാണ് വന്നത്. ലിബ്നെക്റ്റിന്റെ മാതാപിതാക്കൾ രണ്ടാമത്തെ കസിൻമാരായിരുന്നു. കാരണം അദ്ദേഹത്തിന്റെ മുത്തശ്ശി പിതാമഹന്റെ മുത്തച്ഛന്മാരിൽ ഒരാളുടെ സഹോദരിയായിരുന്നു.
ബാഹ്യ ലിങ്കുകൾ
വർഗ്ഗം:1871-ൽ ജനിച്ചവർ വർഗ്ഗം:1919-ൽ മരിച്ചവർ വർഗ്ഗം:ജർമ്മൻ മാർക്സിസ്റ്റുകൾ
സമുദ്രയാൻ
സമുദ്രപര്യവേഷണവും, കടലിന്റെ അടിത്തട്ടിലെ ധാതുക്കളുടെ പഠനവും ലക്ഷ്യമിടുന്ന ഒരു ഇന്ത്യൻ ദൌത്യമാണ് സമുദ്രയാൻ അഥവാ ഡീപ്പ് ഓഷ്യൻ മിഷൻ.
4077 കോടി രൂപ ചെലവിലുള്ള ആഴക്കടൽ ദൗത്യത്തിന് (Deep Ocean Mission) 2021 ജൂൺ 16-ന് CCEA അംഗീകാരം നൽകി. ഭൗമ ശാസ്ത്ര മന്ത്രാലയത്തിനാണ് (MoES) നിർവ്വഹണ ചുമതല. ആഴക്കടലിലെ ഇന്ത്യൻ മനുഷ്യ ദൗത്യമായ, സമുദ്രയാൻ, 2021 നവംബർ 05-ന് ഭൗമശാസ്ത്ര മന്ത്രാലയത്തിന്റെ ചുമതലയുള്ള സഹമന്ത്രി ഡോ. ജിതേന്ദ്ര സിംഗ് ഉദ്‌ഘാടനം ചെയ്തു.
ഇന്ത്യയുടെ ആദ്യ മനുഷ്യ സമുദ്ര ദൗത്യം
ഇന്ത്യയുടെ ആദ്യ മനുഷ്യ സമുദ്ര ദൗത്യം ചെന്നൈയിൽ നിന്നാണ് ആരംഭിക്കുന്നത്. അന്തർവാഹിനികളുള്ള യു.എസ്.എ, റഷ്യ, ജപ്പാൻ ഫ്രാൻസ്, ചൈന എന്നീ രാജ്യങ്ങളോടൊപ്പമാണ് ഇന്ത്യയും പര്യവേക്ഷണത്തിൽ പങ്കുചേർന്നത്. 2018ലാണ് പദ്ധതിയുടെ പ്രവർത്തനം ആരംഭിക്കുന്നത്. ഇന്ത്യൻ മഹാസമുദ്രത്തിന്റെ അടിത്തട്ടിലെ പോളിമെറ്റാലിക് നൊഡ്യൂളുകളെ പറ്റിയുള്ള പഠനമാണ് പ്രധാന ലക്ഷ്യം. പോളി മെറ്റാലിക് മാംഗനീസ് നോഡ്യൂളുകൾ, ഗ്യാസ് ഹൈഡ്രേറ്റുകൾ, ഹൈഡ്രോ-തെർമൽ സൾഫൈഡുകൾ, കൊബാൾട്ട് ക്രസ്റ്റുകൾ തുടങ്ങിയ ജീവനില്ലാത്ത വിഭവങ്ങളുടെ ആഴ സമുദ്ര ഗവേഷണം നടത്താനായി നീഷ് സാങ്കേതിക വിദ്യകളേയും ഉപയോഗപ്പെടുത്തിയിട്ടുണ്ട്. ഗവൺമെന്റിന്റെ 'ഡീപ് ഓഷ്യൻ മിഷന്റെ' ഭാഗമായിരിക്കും ഈ സംരംഭം. സമുദ്രങ്ങളുടെ ആഴമേറിയ ഭാഗങ്ങൾ പര്യവേക്ഷണം ചെയ്യുന്നതിനുള്ള ഉത്തരവാദിത്തം ഇതിന് ആയിരിക്കും. ഭൂഗോളത്തിലെ ഭൂരിഭാഗം സമുദ്രങ്ങളും മനുഷ്യർ പര്യവേക്ഷണം ചെയ്യപ്പെടാതെ കിടക്കുന്നു. ആഴമേറിയതും ഇരുണ്ടതുമായ സമുദ്രങ്ങളിലെ മർദ്ദം മനുഷ്യരെ നിമിഷം നേരം കൊണ്ട് ഇല്ലാതാക്കും. ലോകത്തിലെ സമുദ്രത്തിന്റെ 80 ശതമാനവും ഇതുവരെയും 'മാപ്പ് ചെയ്തിട്ടില്ല. 'മനുഷ്യർ കണ്ടിട്ടില്ലാത്ത' ഈ അജ്ഞാതലോകത്തിലേക്കാവും സമുദ്രയാൻ ലക്ഷ്യമിടുക.
പേടകം
‘സമുദ്രയാൻ’ ദൗത്യത്തിന് കേരളത്തിലെ തുമ്പയിലെ വിക്രം സാരാഭായ് സ്പേസ് സെന്ററിലാണ് (വിഎസ്‌എസ്‌സി) ഗോളാകൃതിയിലുള്ള പേടകം തയാറാക്കിയത്. ചവറ കെഎംഎംഎലിൽ നിന്നുള്ള ടൈറ്റാനിയം ലോഹസങ്കരം കൊണ്ട് ഇസ്റോയുടെ ബഹിരാകാശ യാത്രയ്ക്കുള്ള ക്രൂ മൊഡ്യൂൾ നിർമിക്കുന്ന സാങ്കേതികവിദ്യ ഉപയോഗിച്ചാണു പേടകം നിർമിച്ചത്. രണ്ടു മീറ്റർ വ്യാസമുള്ള പേടകത്തിൽ മൂന്നു പേർക്കു യാത്ര ചെയ്യാം. വിദേശത്തുനിന്നു പേടകം ഇറക്കുമതി ചെയ്യാനായിരുന്നു ആദ്യം ആലോചിച്ചത്. ഇതിനിടെ വിഎസ്എസ്‌സി ഡയറക്ടർ എസ്.സോമനാഥാണ് ടൈറ്റാനിയം ലോഹസങ്കരം ഉപയോഗിച്ച് പേടകം നിർമിക്കാമെന്ന ആശയം മുന്നോട്ടു വച്ചത്. 2 മീറ്റർ വ്യാസമുള്ള പേടകത്തിൽ 3 പേർക്കു യാത്ര ചെയ്യാം. നേരത്തേ നാഷനൽ ഇൻസ്റ്റിറ്റ്യൂട്ട് ഓഫ് ഓഷ്യൻ ടെക്നോളജിയുടെ നേതൃത്വത്തിൽ 600 മീറ്റർ വരെ ആഴത്തിൽ സമുദ്രപര്യവേക്ഷണം നടത്തിയിരുന്നു. കൂടുതൽ ആഴങ്ങളിലേക്കു പോകാനുള്ള സാങ്കേതികവിദ്യ സങ്കീർണമായതിനാലാണ് ഇസ്റോയുടെ പങ്കാളിത്തം തേടിയത്. മനുഷ്യനെ ബഹിരാകാശത്തെത്തിക്കാനുള്ള ഗഗൻയാൻ പദ്ധതിയുടെ ഒരുക്കങ്ങൾ നടക്കുന്നതിനിടെയാണ് ഇസ്റോ സമുദ്രയാനും ഏറ്റെടുത്തത്. 4100 കോടി രൂപ ചെലവ് കണക്കാക്കുന്നു. മത്സ്യ 6000 എന്ന ആഴക്കടൽ വാഹനമാണ് സമുദ്രയാൻ പദ്ധതിയുടെ ഭാഗമാകുക. 12 മണിക്കൂർ കാര്യശേഷിയുള്ള ഈ വാഹനത്തിന് അടിയന്തരഘട്ടങ്ങളിൽ അത് 96 മണിക്കൂറായിരിക്കും. 1000 മുതൽ 5500 മീറ്റർ ആഴത്തിൽ പ്രവർത്തിക്കാനുള്ള കാര്യക്ഷമത ഈ വാഹനത്തിനുണ്ട്. ആഴക്കടലിൽ 6 ഡിഗ്രി സ്വാതന്ത്ര്യത്തോട് കൂടി ബാറ്ററിയിൽ പ്രവർത്തിക്കുന്ന പൊപ്പൽഷൻ സിസ്റ്റവും ഈ വാഹനത്തിനുണ്ട്. ഈ സിസ്റ്റം ഉപയോഗിച്ച് കൊണ്ട് 6000 മീറ്റർ ആഴത്തിൽ 4 മണിക്കൂർ വരെ വാഹനത്തിന് പ്രവർത്തിക്കാം. അടിസ്ഥാനപരമായി ഈ വാഹനം ഉപയോഗിച്ച് മനുഷ്യൻറെ സാന്നിധ്യത്തിൽ പരീക്ഷണങ്ങളോ നിരീക്ഷണങ്ങളോ നടത്താനായി ഏതെങ്കിലും ഉപകരണങ്ങളോ സെൻസറുകളോ സമുദ്രത്തിന്റെ ആഴത്തിലേക്ക് കൊണ്ട് പോകാനുള്ള പ്ലാറ്റ്‌ഫോം ആണ്
ബംഗാൾ ഉൾക്കടലിൽ ആറു കിലോമീറ്റർ ആഴത്തിൽ പര്യവേഷണം നടത്താനുള്ള സമുദ്രയാൻ പദ്ധതി 2024ൽ ആണ് ഉദ്ദേശിക്കുന്നത്.
ലിസ റാൻഡൽ
ലിസ റാൻഡൽ പാർട്ടിക്കിൾ ഫിസിക്സിലും കോസ്മോളജിയിലും പ്രവർത്തനം നടത്തുന്ന അമേരിക്കൻ തിയോററ്റിക്കൽ ഫിസിസ്റ്റ് ആണ്. ലിസ ഹാർവാർഡ് യൂണിവേഴ്സിറ്റിയിലെ ഭൗതികശാസ്ത്രവിഭാഗത്തിൽ ഫ്രാൻക് ബി. ബേർഡ്, ജൂനിയർ പ്രൊഫസർ ഓഫ് സയൻസ് ആണ്. എലിമെന്ററി പാർട്ടിക്കിളിനെക്കുറിച്ചും, ഫണ്ടമെന്റൽ ഫോർസെസ്, എക്സ്ട്രാഡൈമൻഷൻസ് ഓഫ് ഫോഴ്സ് എന്നിവയെക്കുറിച്ചും ഗവേഷണം നടത്തുന്നു. സ്റ്റാൻഡേർഡ് മോഡൽ, സൂപ്പർ സിമട്രി റിലേറ്റിവ് വീക്ക്നെസ് ഓഫ് ഗ്രാവിറ്റിയുടെ ഹെയറാർക്കി പ്രോബ്ലം, കോസ്മോളജി ഓഫ് എക്സ്ട്രാ ഡൈമൻഷൻസ്, ബാരിയോജെനസിസ്, കോസ്മോളജിക്കൽ ഇൻഫ്ളേഷൻ, തമോദ്രവ്യം എന്നിവയെക്കുറിച്ച് പഠനം നടത്തുന്നു. റാൻഡൽ സാൻട്രം മോഡൽ ലിസ റാൻഡൽ എന്ന ശാസ്ത്രജ്ഞയുടെ സംഭാവനയാണ്. 1999-ൽ രാമൻ സൻട്രവുമായി ചേർന്നാണ് പ്രസിദ്ധീകരിച്ചത്.
മുൻകാലജീവിതവും വിദ്യാഭ്യാസവും
ന്യൂയോർക്ക് സിറ്റിയിലെ ക്വീൻസിലാണ് റാൻഡൽ ജനിച്ചത്. ഹാംപ്ഷൈർ കോളേജ് സമ്മർ സ്റ്റഡീസ് ഇൻ മാത്തമാറ്റിക്സ്-ലെ തുടർച്ചയായ വിദ്യാർത്ഥിയായിരുന്നു റാൻഡൽ. 1980-ൽ സ്റ്റുവേസന്റ് ഹൈസ്ക്കൂളിൽ നിന്ന് ബിരുദമെടുത്തു. ബ്രെയിൻ ഗ്രീൻ എന്ന ഭൗതികശാസ്ത്രത്തിലെ ഒരു സുഹൃത്ത് അവൾക്കുണ്ടായിരുന്നു. റാൻഡലിന് 18 വയസ്സുള്ളപ്പോൾ 1980 -ൽ വെസ്റ്റിംഗ്ഹൗസ് സയൻസ് ടാലന്റ് സേർച്ച്-ൽ ഒന്നാം സ്ഥാനം നേടുകയുണ്ടായി. 1983-ൽ ഹാർവാർഡ് സർവ്വകലാശാലയിൽ നിന്ന് ഭൗതികശാസ്ത്രത്തിൽ ബിരുദം നേടുകയും 1987 -ൽ ഹോവാർഡ് ജോർഗിയുടെ മേൽനോട്ടത്തിൽ തിയോറെറ്റിക്കൽ ഫിസിക്സിൽ നിന്ന് ഡോക്ടറേറ്റ് ബിരുദം നേടുകയും ചെയ്തു.
അക്കാദമിയ
സൈദ്ധാന്തിക ഭൗതികശാസ്ത്രത്തിലെ പ്രൊഫസറായ ഹാർവാഡിലെ കണിക ഭൗതികശാസ്ത്രത്തെയും പ്രപഞ്ചശാസ്ത്രത്തെയും കുറിച്ച് റാൻ‌ഡാൽ ഗവേഷണം നടത്തുന്നു. അവരുടെ ഗവേഷണം അടിസ്ഥാനകണങ്ങളെയും അടിസ്ഥാന ബലത്തെയും സംബന്ധിക്കുന്നു. കൂടാതെ വൈവിധ്യമാർന്ന മോഡലുകളെക്കുറിച്ചുള്ള പഠനങ്ങളിൽ ഏർപ്പെട്ടിട്ടുണ്ട്. ഏറ്റവും പുതിയത് റാൻ‌ഡാൽ-സൺ‌ഡ്രം മോഡൽ ഉൾക്കൊള്ളുന്നു. സൂപ്പർസിമെട്രി, സ്റ്റാൻഡേർഡ് മോഡൽ നിരീക്ഷണങ്ങൾ, കോസ്മോളജികൽ ഇൻഫ്ലമേഷൻ, ബാരിയോജെനിസിസ്, ഗ്രാൻഡ് യൂണിഫൈഡ് തിയറി, ജനറൽ റിലേറ്റിവിറ്റി എന്നിവയിലും അവർ പ്രവർത്തിച്ചിട്ടുണ്ട്.
ഹാർവാഡിലെ ബിരുദ ജോലിക്ക് ശേഷം 2001-ൽ ഹാർവാഡിലേക്ക് മടങ്ങുന്നതിനുമുമ്പ് റാൻ‌ഡാൽ എം‌ഐ‌ടിയിലും പ്രിൻസ്റ്റൺ സർവകലാശാലയിലും പ്രൊഫസർഷിപ്പ് നേടി. പ്രൊഫസർ റാൻ‌ഡാൽ പ്രിൻസ്റ്റൺ ഭൗതികശാസ്ത്ര വിഭാഗത്തിലെ ആദ്യത്തെ ഭരണാധികാരിയും ഹാർവാഡിലെ ആദ്യത്തെ വനിതാ സൈദ്ധാന്തിക ഭൗതികശാസ്ത്രജ്ഞയുമായിരുന്നു. (ഹാർവാർഡ് ഭൗതികശാസ്ത്ര വിഭാഗത്തിൽ ആദ്യമായി ജോലിയിൽ പ്രവേശിച്ച സ്ത്രീയാണ് മെലിസ ഫ്രാങ്ക്ലിൻ.)
എഴുത്ത്
നോക്കിംഗ് ഓൺ ഹെവൻസ് ഡോർ എന്ന ഹാർഡ്‌ബാക്കിനും പേപ്പർബാക്ക് റിലീസിനുമിടയിൽ ഹിഗ്സ് ബോസോൺ കണ്ടെത്താനുള്ള അന്വേഷണം യഥാർത്ഥത്തിൽ പുസ്തകത്തിൽ ചർച്ച ചെയ്ത ഒരു വിഷയം പൂർത്തിയാക്കി. ലാർജ് ഹാഡ്രൺ കൊളൈഡറിലെ ശാസ്ത്രജ്ഞർ ഹിഗ്സ് ബോസോൺ എന്ന് തിരിച്ചറിഞ്ഞ ഒരു കണത്തെ കണ്ടെത്തി. കണ്ടെത്തലിനെക്കുറിച്ച് അവർ പറഞ്ഞു, ആളുകൾക്ക് ഇതിനെക്കുറിച്ച് എല്ലാം മനസ്സിലാകുന്നില്ലെങ്കിലും, "അടിസ്ഥാനപരമായി പുതിയ എന്തെങ്കിലും കണ്ടെത്തിയതിൽ ആളുകൾ ആവേശഭരിതരാണ്." റാൻ‌ഡാളിന് ഹിഗ്സ് ഡിസ്കവറി: ദി പവർ ഓഫ് എംറ്റി സ്പേസ് എന്ന പേരിൽ ഒരു ഇ-ബുക്ക് ഉണ്ട്. ലാർജ് ഹാഡ്രൺ കൊളൈഡർ പ്രവർത്തിക്കുന്നതിന് മുമ്പ്, അത് ഉപയോഗിക്കുന്നതിൽ നിന്ന് പ്രതീക്ഷിച്ച കണ്ടെത്തലുകൾ വിശദീകരിക്കുന്ന ഒരു ലേഖനം അവർ എഴുതി.
പുറത്തേയ്ക്കുള്ള കണ്ണികൾ
വർഗ്ഗം:1962-ൽ ജനിച്ചവർ വർഗ്ഗം:അമേരിക്കൻ വനിതാ ശാസ്ത്രജ്ഞർ വർഗ്ഗം:അമേരിക്കൻ ഐക്യനാടുകളിലെ നാഷണൽ അക്കാദമി ഓഫ് സയൻസ് അംഗങ്ങൾ വർഗ്ഗം:ജീവിച്ചിരിക്കുന്ന പ്രമുഖർ
തിരുവാണ്മിയൂർ
ചെന്നൈ നഗരത്തിന്റെ തെക്ക് ഭാഗത്തുള്ള ഒരു ജനവാസ കേന്ദ്രമാണ് തിരുവാണ്മിയൂർ. വാല്മീകി ക്ഷേത്രം എന്ന അർത്ഥം വരുന്ന തിരു-വാല്മീകി-ഊര് എന്ന വാക്കിൽ നിന്നാണ് ഈ സ്ഥലത്തിന് തിരുവാണ്മിയൂർ എന്ന് പേരു് വന്നത്. അയൽ പ്രദേശമായ തരാമണിയിൽ ചെന്നൈയിലെ ആദ്യത്തെ സാങ്കേതിക പാർക്കായ ടൈഡൽ പാർക്ക് നിലവിൽ വന്നപ്പോളാണ് തിരുവാണ്മിയൂർ സാമ്പത്തികമായി ഉയർന്നതും ചെന്നൈയുടെ ഭൂപടത്തിലെ ശ്രദ്ധാ കേന്ദ്രമായതും.
ഗതാഗതം
ചെന്നൈയിലെ മെട്രോപൊളിറ്റൻ ട്രാൻസ്പോർട്ട് കോർപ്പറേഷന്റെ ബസ്സ് മുഖേന എളുപ്പത്തിൽ എത്തിച്ചേരാവുന്ന സ്ഥലമാണ് തിരുവാണ്മിയൂർ. ചെന്നൈയിൽ പ്രവർത്തിക്കുന്ന എം.ആർ.ടി.എസ് റയിൽ ഗതാഗത സംവിധാനം ഉപയോഗിച്ചും ഇവിടെ എത്തിച്ചേരാം. തിരുവാമിയൂർ റയിൽവേ നിലയം ടൈഡൽ പാർക്കിന് എതിർവശമാണ് സ്ഥിതിചെയ്യുന്നത്. വർഗ്ഗം:ചെന്നൈ
അമാൻഡ ജൂലിയ എസ്റ്റിൽ
അമാൻഡ ജൂലിയ എസ്റ്റിൽ (ജീവിതകാലം: 1882 - 1965), ജൂലിയ എസ്റ്റിൽ എന്നും അറിയപ്പെടുന്ന, ഒരു അമേരിക്കൻ അദ്ധ്യാപികയും എഴുത്തുകാരിയും നാടോടിക്കഥാകാരിയുമായിരുന്നു.
ജീവിതരേഖ
1882 ഒക്ടോബർ 27 ന് ടെക്സസിലെ ഫ്രെഡറിക്സ്ബർഗ് നഗരത്തിൽ എല്ലെൻ എലിസബത്ത് (മുമ്പ്, വൈലി) ജെയിംസ് തോമസ് ദമ്പതികളുടെ മകളായി അമൻഡ ജൂലിയ എസ്റ്റിൽ ജനിച്ചു. ഓസ്റ്റിനിലെ ടെക്സസ് സർവകലാശാലയിൽ നിന്ന് അവർ ബി.എസ്. ബിരുദവും (1904) എം.എസ്. ബിരുദവും (1905) നേടിയിരുന്നു.
ബിരുദാനന്തരം ഫ്രെഡറിക്സ്ബർഗ് ഹൈസ്കൂൾ ഉൾപ്പെടെയുള്ള ഫ്രെഡറിക്സ്ബർഗ് സ്കൂളുകളിൽ പഠിപ്പിക്കുകയും പ്രിൻസിപ്പലായി സേവനമനുഷ്ഠിക്കുകയും ചെയ്തു. 1909-ൽ, ടെക്സസിലെ ഫ്രെഡറിക്‌സ്ബർഗിലെ യുണൈറ്റഡ് ഡോട്ടേഴ്‌സ് ഓഫ് കോൺഫെഡറസിയിലെ ഒരു സജീവ അംഗമായിരുന്നു എസ്റ്റിൽ.
അവലംബം
വർഗ്ഗം:അമേരിക്കൻ എഴുത്തുകാർ വർഗ്ഗം:ഒക്ടോബർ 27-ന് ജനിച്ചവർ വർഗ്ഗം:1882-ൽ ജനിച്ചവർ വർഗ്ഗം:ജൂലൈ 1-ന് മരിച്ചവർ വർഗ്ഗം:1965-ൽ മരിച്ചവർ
ലാ ഘിർലാൻഡേറ്റ
ഇംഗ്ലീഷ് ചിത്രകാരനും കവിയുമായ ദാന്തേ ഗബ്രിയേൽ റോസെറ്റി 1873-ൽ ചിത്രീകരിച്ച ഒരു ചിത്രമാണ് ലാ ഘിർലാൻഡേറ്റ ("The Garlanded Woman") ഇപ്പോൾ ഈ ചിത്രം ലണ്ടനിലെ ഗിൽഡ്ഹാൾ ആർട്ട് ഗാലറിയുടെ ഭാഗമാണ്. ഈ ചിത്രത്തിനുവേണ്ടി മാതൃകയായിരുന്നത് അലെക്സാ വൈൽഡിംഗ് ആയിരുന്നു.
അവലംബം
വർഗ്ഗം:സ്ത്രീകളുടെ ചിത്രങ്ങൾ
സിംഹളനീലി
വിരളമായി നിരീക്ഷിക്കാവുന്ന ഒരു പൂമ്പാറ്റയാണ് സിംഹളനീലി (Sinhalese Hedge Blue). ശാസ്ത്രനാമം: Udra Singalensis ശ്രീലങ്കയും ഇന്ത്യയിലും കാണപ്പെടുന്ന ഒരു തനതു സ്പീഷ്യസാണിത്. പശ്ചിമഘട്ടത്തിന്റെ ഉയന്ന പ്രദേശങ്ങളിലാണ് ഇതിന്റെ വാസം.
ജീവിതരീതി
പശ്ചിമഘട്ടത്തിന്റെ തെക്കുഭാഗത്ത് മാത്രമേ ഇതിനെ കണ്ടെത്താൻ കഴിഞ്ഞിട്ടുള്ളൂ. പതുക്കെയാണ് പറക്കൽ. വെയിലത്ത് പറന്ന് നടക്കാൻ ഇഷ്ടമുള്ള ഇവ ഏറെ ദൂരം തുടർച്ചയായി പറക്കാറില്ല. തേനുണ്ണുന്ന ശീലമുണ്ട്. നനഞ്ഞ മണ്ണിൽ നിന്ന് ലവണമുണ്ണാറുമുണ്ട്.
ശരീരപ്രകൃതി
വയലറ്റ് കലർന്ന ആകാശനീലനിറമാണ് ചിറകുപുറത്തിന്. ഇടയ്ക്ക് വെളുത്ത ഛായ കാണാം. ഒരു ഇരുണ്ട നൂൽ വര നീല നിറത്തിന് അതിരിട്ടായി ഉണ്ട്. പെൺ ശലഭങ്ങൾക്ക് ഈ കരയുടെ വീതി കൂടുതലായിരിക്കും. ചാരകലർന്ന വെളുത്ത നിറമാണ് ചിറകിന്റെ അടിവശത്തിന്. ഒരു ഇരുണ്ട പുള്ളി, പിൻ ചിറകിന്റെ അടിവശത്തിനു ഏതാണ്ട് മദ്ധ്യഭാഗത്തായി ഉണ്ട്. ഈ സവിശേഷതായാണ് മറ്റുള്ള നീലിശലഭങ്ങളിൽ നിന്ന് സിംഹളനീലി വേറിട്ടുനിൽക്കുന്നത്.
അവലംബം
വർഗ്ഗം:നീലി ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ വർഗ്ഗം:പശ്ചിമഘട്ടത്തിലെ തനതു ചിത്രശലഭങ്ങൾ
ബിപൻ ചന്ദ്ര
ഇന്ത്യൻ സ്വാതന്ത്ര്യസമരകാലഘട്ടത്തെകുറിച്ചും രാഷ്ട്രീയത്തെകുറിച്ചും നിരവധി പുസ്തകങ്ങൾ രചിച്ച ചരിത്രകാരനാണ് ബിപൻ ചന്ദ്ര (27 മേയ് 1928 - 30 ഓഗസ്റ്റ് 2014). പദ്മഭൂഷൺ ലഭിച്ചിട്ടുണ്ട്.
ജീവിതരേഖ
എൻ­ക്വ­യ­റി എ­ന്ന പ്ര­സി­ദ്ധീ­ക­ര­ണത്­തി­ന്റെ പ­ത്രാ­ധി­പ സ­മി­തി അം­ഗ­മാ­യി പ്ര­വർ­ത്തി­ച്ചു. ഇ­ന്ത്യൻ ഹി­സ്റ്റ­റി കോൺ­ഗ്ര­സി­ന്റെ മേ­ഖ­ലാ പ്ര­സി­ഡ­ന്റും പി­ന്നീ­ട്‌ ജ­ന­റൽ പ്ര­സി­ഡന്റു­മാ­യി. ജെ­എൻ­യു വിൽ സെന്റർ ഫോർ ഹി­സ്റ്റോ­റി­ക്കൽ സ്‌­റ്റ­ഡീ­സി­ന്റെ അ­ധ്യ­ക്ഷ­നും യൂ­ണി­വേ­ഴ്‌­സി­റ്റി ഗ്രാന്റ്‌­സ്‌ ക­മ്മി­ഷൻ അം­ഗ­വു­മാ­യി­രു­ന്നി­ട്ടു­ണ്ട്‌. നാ­ഷ­നൽ ബു­ക്ക്‌ ട്ര­സ്‌­റ്റ്‌ ചെ­യർ­മാ­നാ­യി എ­ട്ടു വർ­ഷം പ്ര­വർ­ത്തി­ച്ചു. 1985ലെ ഇന്ത്യൻ ചരിത്ര കോൺഗ്രസിന്റെ അധ്യക്ഷനായിരുന്നു.
ഇടതുപക്ഷ പ്രസ്ഥാനങ്ങളുമായി അടുത്ത ബന്ധം പുലർത്തിയിരുന്ന ബിപിൻ ചന്ദ്ര, ചരിത്രമേഖല കാവിവൽക്കരിക്കാനുള്ള ശ്രമങ്ങൾക്കെതിരെ നിരന്തര ചെറുത്തു നിൽപ്പു നടത്തി. മാർക്സിസ്റ്റ് ചരിത്ര വിശകലനരീതി ഉപയോഗിച്ച്, റൊമില ഥാപ്പർ, കെ.എൻ. പണിക്കർ, ആർ.എസ്. ശർമ്മ, ഇർഫാൻ ഹബീബ്, സതീഷ് ചന്ദ്ര എന്നിവർക്കൊപ്പം ആധുനിക ഇന്ത്യയുടെ  ചരിത്രം രേഖപ്പെടുത്തുന്നതിൽ വിലപ്പെട്ട സംഭാവനകൾ നൽകി. ഇന്ത്യാ സ്ട്രഗിൾ ഫോർ ഇൻഡിപെൻഡന്റ്സ് എന്ന ബിപൻ ചന്ദ്രയുടെ ഗ്രന്ഥത്തിൽ കയ്യൂർ, മടിക്കൈ, കരിവെള്ളൂർ, ഉദിനൂർ, കൊടക്കാട് തുടങ്ങി വടക്കൻ കേരളത്തിലെ ഗ്രാമീണപോരാട്ടങ്ങളുടെ ചരിത്രം വിശകലനം ചെയ്യുന്നുണ്ട്.
വി­മർ­ശ­നങ്ങൾ
സ്വാ­ത­ന്ത്ര്യ­ത്തി­നു­ ശേ­ഷ­മു­ള്ള ഇ­ന്ത്യ, സ്വാ­ത­ന്ത്ര്യ­ത്തി­നു­വേ­ണ്ടി­യു­ള്ള ഇ­ന്ത്യ­യു­ടെ സ­മ­രം എ­ന്നീ പു­സ്‌­ത­ക­ങ്ങ­ളിൽ സ്വീ­ക­രി­ച്ച കോൺ­ഗ്ര­സ്‌ വി­രു­ദ്ധ­ നി­ല­പാ­ടു­ക­ളു­ടെ പേ­രിൽ വി­മർ­ശ­ന­ത്തി­നി­ര­യാ­യി.
അവലംബം
വർഗ്ഗം:ഇന്ത്യയിലെ ചരിത്രകാരന്മാർ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:മാർക്സിസ്റ്റ് ചരിത്രകാരന്മാർ വർഗ്ഗം:1928-ൽ ജനിച്ചവർ വർഗ്ഗം:മേയ് 27-ന് ജനിച്ചവർ വർഗ്ഗം:2014-ൽ മരിച്ചവർ വർഗ്ഗം:ഓഗസ്റ്റ് 30-ന് മരിച്ചവർ വർഗ്ഗം:ഇന്ത്യൻ എഴുത്തുകാർ വർഗ്ഗം:ഡെൽഹി സർവ്വകലാശാലാ അദ്ധ്യാപകർ
കോംബാറ്റ് വെഹിക്കിൾ റിസർച്ച് ആന്റ് ഡെവലപ്മെന്റ് എസ്റ്റാബ്ലിഷ്മെന്റ്
കോംബാറ്റ് വെഹിക്കിൾ റിസർച്ച് ആന്റ് ഡെവലപ്മെന്റ് എസ്റ്റാബ്ലിഷ്മെന്റ് (സിവിആർഡിഇ) ഡിഫൻസ് റിസർച്ച് ആന്റ് ഡെവലപ്മെന്റ് ഓർഗനൈസേഷന് (ഡിആർഡിഒ) കീഴിലുള്ള ഒരു പരീക്ഷണശാലയാണ്. ഇത് ചെന്നൈയിലെ ആവഡിയിൽ സ്ഥിതി ചെയ്യുന്നു. കവചിത യുദ്ധ വാഹനങ്ങളും, ടാങ്കുകളും, ഇലക്ട്രോണിക് നിയന്ത്രണ സംവിധാനങ്ങളും മറ്റും നിർമ്മിക്കുന്ന സിവിആർഡിഇ, ഡിആർഡിഒ-യുടെ ഒരു പ്രധാന ശാഖയാണ്
ചരിത്രം
ഇന്ത്യയുടെ സ്വാതന്ത്ര്യപ്രാപ്തിയെ തുടർന്ന്, അന്ന് പാകിസ്താനിലെ ചക്ലലയിൽ സ്ഥിതി ചെയ്തിരുന്ന മെക്കാനിക്കൽ ട്രാൻസ്പോർട്ട് എസ്റ്റാബ്ലിഷ്മെന്റ് (എംടിഇ), ഇന്ത്യയിലെ അഹമ്മദ്നഗർ പട്ടണത്തിലേക്ക് മാറ്റി സ്ഥാപിക്കപ്പെട്ടു. അത് പിന്നീട് അഹമ്മദ്നഗർ വെഹിക്കിൾ റിസർച്ച് ആന്റ് ഡെവലപ്മെന്റ് എസ്റ്റാബ്ലിഷ്മെന്റ് (വിആർഡിഇ) എന്ന് അറിയപ്പെട്ടു.
1965-ൽ വിജയാന്ത ടാങ്ക് നിർമ്മിക്കുന്നതിനായി ആവഡിയിൽ ഹെവി വെഹിക്കിൾ ഫാക്റ്ററി സ്ഥാപിക്കപ്പെട്ടു. ഗവേഷണ-വികസന സഹായം നൽകുന്നതിനായി വിആർഡിഇ-യുടെ ഒരു ശാഖയും ഇവിടെ ആരംഭിച്ചു. 1976 മാർച്ചിൽ ഈ ശാഖ വിആർഡിഇ-യിൽ നിന്നും വേർപെടുത്തപ്പെട്ട്, കോംബാറ്റ് വെഹിക്കിൾ റിസർച്ച് ആന്റ് ഡെവലപ്മെന്റ് എസ്റ്റാബ്ലിഷ്മെന്റ് എന്ന പേരിൽ, യുദ്ധാവശ്യത്തിനുള്ള കവചിത വാഹനങ്ങളുടെ ഗവേഷണ-വികസന ചുമതലയുള്ള ഒരു സ്വതന്ത്ര ഗവേഷണശാലയായി, ഡിആർഡിഒ-യുടെ കീഴിൽ പുനർസംഘടിപ്പിക്കപ്പെട്ടു
സംരംഭങ്ങൾ, ഉല്പന്നങ്ങൾ
അർജുൻ ടാങ്കിന്റെ നിർമ്മാണത്തിന്റെയും വികസനത്തിന്റെയും പ്രധാന ചുമതലയുള്ള ലാബുകളിൽ ഒന്നാണ് സിവിആർഡിഇ. ഇത്തരം 248 ടാങ്കുകൾ നിർമ്മിച്ച് നൽകാൻ കരസേന ആവശ്യപ്പെട്ടിട്ടുണ്ട്. ടാങ്ക്-ഇഎക്സ്, അർജുൻ-അധിഷ്ഠിത സ്വചാലിത ആർട്ടിലറിയായ ഭീം, ടി-72 ടാങ്കിന്റെ നവീകൃത രൂപമായ അജേയ എന്നിവയും വികസിപ്പിച്ചു.
ഇതു കൂടാതെ സിവിആർഡിഇ, കവചിത വാഹനങ്ങൾ, പാലം നിർമ്മിക്കുന്ന ടാങ്കുകൾ, കവചിത റിക്കവറി വാഹനങ്ങൾ, തുടങ്ങിയ എഞ്ചിനീയറിംഗ്, യുദ്ധ വാഹനങ്ങളും വികസിപ്പിച്ചിട്ടുണ്ട്. ബിഎംപി-2 അധിഷ്ഠിത മോർട്ടാർ വാഹിനിയാണ് മറ്റൊന്ന്.
കവചിത യുദ്ധവാഹനങ്ങളുമായി ബന്ധപ്പെട്ട നിരവധി സാങ്കേതികവിദ്യകളിലും സിവിആർഡിഇ പ്രവർത്തിക്കുന്നു. കവചിത യുദ്ധവാഹനങ്ങളുടെ സ്വയം-ട്രാൻസ്മിഷൻ വികസിപ്പിക്കുന്നതിന് സിവിആർഡിഇ പ്രതിജ്ഞാബദ്ധമാണ്. 1500, 800, 150 കുതിരശക്തി പരിധിയിൽപ്പെട്ട വൈവിധ്യമാർന്ന ട്രാൻസ്മിഷനുകൾ ഇവിടെ വികസിപ്പിക്കപ്പെട്ടു. കൂടാതെ ടോർക് കൺവേർട്ടർ, ഫ്ലൂയിഡ് കപ്ലിംഗ്, റിട്ടാർഡർ, സ്റ്റിയറിംഗ് യൂണിറ്റ്, ഫൈനൽ ഡ്രൈവർ തുടങ്ങിയ നിരവധി ട്രാൻസ്മിഷൻ ഉപസംവിധാനങ്ങളും ഇവിടെ വികസിപ്പിച്ചിട്ടുണ്ട്.
അവസ്ഫോടനം
വലത്ത്‌|ലഘുചിത്രം|400x400ബിന്ദു|സ്ഫോടനത്തിൽ (മേലെ) സ്ഫോടകബലം പുറത്തേയ്ക്ക് തെറിക്കുന്നു.  എന്നാൽ അവസ്ഫോടനത്തിൽ (കീഴെ) വസ്തുക്കൾ ഉള്ളിലേയ്ക്ക് സ്വയം ഞെരിഞ്ഞമരുന്നു. ഉളളിലേക്കുളള പൊട്ടിയമർച്ചയാണ് അവസ്ഫോടനം (Implosion). സാധാരണ സ്‌ഫോടനത്തിൽ ഖണ്‌ഡങ്ങൾ പുറത്തേക്ക്‌ തെറിച്ചുപോവുന്നു. അവസ്‌ഫോടനത്തിൽ ഇവ പൊട്ടിയമരുന്നു. അകത്തെ മർദ്ദം പുറത്തേതിനേക്കാൾ കുറവാകുമ്പോഴാണ്‌ ഇത്‌ സംഭവിക്കുന്നത്‌. ചുറ്റുമുളള ജലത്തിന്റെ മർദ്ദം ഉപയോഗിച്ച് സമുദ്രയാനങ്ങളെ തകർക്കുന്നതും അംബരചുംബിയായ കെട്ടിടങ്ങളെ തകർക്കുന്നതുമെല്ലാം അവസ്ഫോടനത്തിന് ഉദാഹരണങ്ങളാണ്. ഭീമാകാരൻമാരായ നക്ഷത്രങ്ങൾക്കും സ്വന്തം ഗുരുത്വമർദ്ദം കാരണം അവസ്ഫോടനം സംഭവിക്കാറുണ്ട്.
ആണവായുധങ്ങൾ
അണ്വായുധ രൂപകല്പനയിൽ, പ്ലൂട്ടോണിയമോ യുറേനിയമോ അതുമല്ലെങ്കിൽ മറ്റേതെങ്കിലും ഭേദനവസ്തുക്കളോ ഗോളാവസ്ഥയിൽ അവസ്ഫോടനം നടത്തുന്നു. തന്മൂലം പദാർത്ഥത്തിന്റെ വ്യാപ്തം കുറയ്ക്കപ്പെടുകയും സാന്ദ്രത രണ്ടുമുതൽ മൂന്നു മടങ്ങുവരെ വർദ്ധിക്കുകയും ചെയ്യും. അങ്ങനെ അത് നിർണായക പിണ്ഡത്തിലേയ്ക്ക് (Critical mass) എത്തുകയും അണുവിസ്ഫോടനം സംഭവിക്കുകയും ചെയ്യും. ചിലതരം താപീയ അണുവായുധങ്ങളിൽ ഈ സ്ഫോടനത്തിൽ നിന്നുളള ഊർജ്ജം ഉപയോഗിച്ച് ഗുളികാരൂപത്തിലുളള ഒരു ഫ്യൂഷൻ ഇന്ധനത്തെ ജ്വലിപ്പിക്കുകയും അത് അണുവിഘടനപ്രവർത്തനത്തിന് കാരണമാകുകയും ചെയ്യുന്നു. ഇപ്രകാരം വികിരണം (Radiation) ഉപയോഗിച്ചുളള അവസ്ഫോടനത്തെ പൊതുവേ വികിരണ അവസ്ഫോടനം (Radiation implosion) എന്നു പറയുന്നു. ഹൈഡ്രജൻ ബോംബിലും ലേസർ പ്രേരിത അണുസംയോജനത്തിലും ഈ രീതിയാണുളളത്.
ദ്രവഗതികം (Fluid dynamics)
ദ്രാവകങ്ങളിലെ രന്ധ്രണം (Cavitation - ദ്രാവകങ്ങൾക്കുള്ളിലെ കുമിളരൂപീകരണം/കൂട്ടിയിടി) ഒരു അവസ്ഫോടന പ്രക്രിയ ഉൾപ്പെട്ടതാണ്. ഒരു ദ്രാവകത്തിനുള്ളിൽ ഉണ്ടാകുന്ന കുമിള ചുറ്റുമുളള ദ്രാവകത്തിന്റെ തള്ളൽ മൂലം പൊടുന്നനെ -‌അവസ്ഫോടനത്താൽ- പൊട്ടിത്തകരുന്നു.(ഒരു അതിവേഗ ജലപ്രൊപ്പല്ലറിൽ സംഭവിക്കുന്നതുപോലെ)
ജ്യോതിർ ഭൗതികശാസ്‌ത്രം (Astrophysics)
വൻ നക്ഷത്രത്തിന്റെ അകക്കാമ്പ് ജ്വലനം നിറുത്തുകയും തന്മൂലം താപത്തിന്റെ ഉറവിടം നഷ്ടമാകുന്നതുമൂലം ഇലക്ട്രോണുകളെയും പ്രോട്ടോണുകളെയും താങ്ങി നിർത്തുന്ന ബലങ്ങൾ ക്ഷയിക്കുന്നു. അകക്കാമ്പ് സ്വയം അകത്തേയ്ക്ക് കൂട്ടിയിടിക്കുകയും അങ്ങനെ അത് ഒരു തമോഗർത്തമോ ന്യൂട്രോൺ നക്ഷത്രമോ ആയി ഭവിക്കുകയും ചെയ്യുന്നു. യഥാർത്ഥ നക്ഷത്രത്തിന്റെ പുറംപാളികൾ അകത്തേയ്ക്ക് പതിക്കുകയും അത് പുറത്തേയ്ക്ക് തെറിച്ച് അധിനവതാര (Supernovae) ഉണ്ടാകുകയും ചെയ്യുന്നു.
നിയന്ത്രിത കെട്ടിടഘടന പൊളിക്കൽ (Controlled structure demolition)
കല്ലുകെട്ടിയതോ (masonry), ഉരുക്കുചട്ടക്കൂടുളളതോ(steel frame), പ്രബലിത കോൺക്രീറ്റോ(reinforced concrete) ആയ വിവിധ കെട്ടിടഘടനകളെ അവയുടെ താങ്ങുതൂണുകളെ ക്രമാനുഗതമായ പൊടിച്ചുകൊണ്ട് എളുപ്പത്തിൽ പൊളിക്കുകയും കല്ലുകളും മണ്ണും മാത്രം അവശേഷിപ്പിക്കുകയും ചെയ്യുന്നു. ചുറ്റുപാടുമുളള കെട്ടിടങ്ങൾക്ക് കേടുപാടുണ്ടാകാതെ അവശിഷ്ടങ്ങൾ നിശ്ചിതസ്ഥലത്തുമാത്രം പതിപ്പിക്കുകയാണ‌് ഇതിന്റെ ലക്ഷ്യം. മുൻകൂട്ടിസ്ഥാപിച്ച സ്ഫോടകവസ്തുക്കളെ കൃത്യമായ ഇടവേളകളിൽ ജ്വലിപ്പിച്ചുകൊണ്ട് കെട്ടിടത്തിന്റെ നടുഭാഗം ഭൂഗുരുത്വത്താൽ നിലംപൊത്തുകയും അതേസമയം വശങ്ങൾ അകത്തേയ്ക്ക‌് ഞെരിഞ്ഞമരുകയും ചെയ്യുന്ന സങ്കേതത്തെ അവസ്ഫോടനം എന്ന് തെറ്റായി വ്യാഖ്യാനിക്കപ്പെടാറുണ്ട്.
കാഥോഡ് റേ ട്യൂബിന്റെയും ഫ്ളൂറസന്റ‌് ലാമ്പിന്റെയും അവസ്ഫോടനം
ലഘുചിത്രം|കാഥോഡ്‌ കിരണനാളിയുടെ അവസ്ഫോടനം ലഘുചിത്രം|ശൂന്യനാളി(Vacuum tube)യുടെ അപസ്ഫോടനം കാഥോട് കിരണനാളിയ്ക്കുളളിൽ ഉയർന്ന ശൂന്യതയാണുളളത്. പുറമേയുളള ചില‌്ലുകവചം പൊട്ടുകയാണെങ്കിൽ അപകടകരമായ അവസ്ഫോടനം സംഭവിക്കാം. അവസ്ഫോടനത്തിന്റെ ശക്തിയാൽ ചില്ലുകഷണങ്ങൾ അപകടകരമായ വേഗതയിൽ പുറത്തേയ്ക്ക് പായും. ഉപകരണങ്ങളിൽ നിന്നും നീക്കം ചെയ്യപ്പെടുന്ന കാഥോട് കിരണനാളികൾ വളരെ ശ്രദ്ധയോടെ വേണം കൈകാര്യം ചെയ്യേണ്ടത്.
അവലംബം
വർഗ്ഗം:ഭൗതികപ്രതിഭാസങ്ങൾ
സ്റ്റാക് ഓവർഫ്ലോ (വെബ്സൈറ്റ്)
സ്റ്റാക് എക്സ്ചേഞ്ച് എന്ന വെബ്സൈറ്റ് ശൃംഖലയിലെ ഏറ്റവും പ്രധാനപ്പെട്ട സൈറ്റാണ് സ്റ്റാക് ഓവർഫ്ലോ. 2008 ൽ ജെഫ് ആറ്റ്‍വുഡ്ഡും ജോയൽ സ്പോൾസ്കിയും ചേർന്നാണ് ഈ ശൃംഖല രൂപീകരിച്ചത്. എക്സ്പെർട്സ്-എക്സ്ചേഞ്ച് എന്ന വെബ്സൈറ്റിന്റെ കൂടുതൽ സ്വതന്ത്ര ബദലായാണ് ഈ വെബ്സൈറ്റ് തുടങ്ങിയത്. 2008ൽ കോഡിംഗ് ഹൊറർ(ആറ്റ്‍വുഡിന്റെ പ്രശസ്തമായ പ്രോഗ്രാമിംഗ് ബ്ലോഗ്) ന്റെ വായനക്കാരിൽ നടത്തിയ ഒരു തിരഞ്ഞെടുപ്പിലൂടെയാണ് ഈ വെബ്സൈറ്റിന്റെ പേര് തീരുമാനിച്ചത്. കമ്പ്യൂട്ടർ പ്രോഗ്രാമിംഗിലെ അനേകം വിഷയങ്ങളെപ്പറ്റിയുള്ള ചോദ്യോത്തരങ്ങളാണ് ഈ വെബ്‍സൈറ്റിലുള്ളത്.
ഇതിലെ ഉപയോക്താക്കൾക്ക് ചോദ്യങ്ങൾ ചോദിക്കാനും ഉത്തരങ്ങൾ പറയാനുമുള്ള ഒരു പൊതുസ്ഥലമായാണ് ഈ വെബ്സൈറ്റ് പ്രവർത്തിക്കുന്നത്. ഉപയോക്താക്കൾക്ക് അംഗത്വം നൽകുന്നു. ചോദ്യങ്ങൾക്ക് അധികം വോട്ട് ചെയ്യാനും ന്യൂനം വോട്ട് ചെയ്യാനും വിക്കിപോലെ ചോദ്യങ്ങളും ഉത്തരങ്ങളും തിരുത്താനുമുള്ള സൗകര്യങ്ങൾ ഈ വെബ്സൈറ്റിലുണ്ട്. ചോദ്യങ്ങൾ, ഉത്തരങ്ങൾ എന്നിവയ്ക്ക് കിട്ടുന്ന വോട്ടുകൾ വഴി അംഗങ്ങൾക്ക് പോയന്റുകൾ കിട്ടുന്നു. പോയന്റുകൾ വഴി ബാഡ്‍ജുകൾ കിട്ടുന്നു. അംഗങ്ങൾ എഴുതുന്ന എല്ലാ ഉള്ളടക്കങ്ങളും ക്രീയേറ്റീവ് കോമൺസ് ഷെയർ എലൈക്ക് അനുമതിപ്രകാരം ലഭ്യമാണ് എന്നതാണ് ഈ വെബ്സൈറ്റിന്റെ പ്രധാന പ്രത്യേകത. എക്സ്പെർട്ട്-എക്‌സ്‌ചേഞ്ച് പോലുള്ള മുൻ ചോദ്യോത്തര വെബ്‌സൈറ്റുകൾക്ക് പകരമായി കൂടുതൽ തുറന്ന ബദലായാണ് ഇത് സൃഷ്‌ടിച്ചത്. സ്റ്റാക്ക് ഓവർഫ്ലോ നെതർലാൻഡ്സ് ആസ്ഥാനമായുള്ള ഒരു ഉപഭോക്തൃ ഇന്റർനെറ്റ് കൂട്ടായ്മയായ പ്രോസസിന് 2 ജൂൺ 2021-ന് $1.8 ബില്യൺ ഡോളറിന് വിറ്റു.
ഉപയോക്താക്കൾക്ക് ചോദ്യങ്ങൾ ചോദിക്കാനും ഉത്തരം നൽകാനും അംഗത്വത്തിലൂടെയും സജീവ പങ്കാളിത്തത്തിലൂടെയും റെഡ്ഡിറ്റിന് സമാനമായി മുകളിലോ താഴെയോ ചോദ്യങ്ങളും ഉത്തരങ്ങളും വോട്ട് ചെയ്യാനും വിക്കിക്ക് സമാനമായ രീതിയിൽ ചോദ്യങ്ങളും ഉത്തരങ്ങളും എഡിറ്റുചെയ്യാനുമുള്ള ഒരു പ്ലാറ്റ്ഫോമായി ഈ വെബ്സൈറ്റ് പ്രവർത്തിക്കുന്നു. 2021 മാർച്ച് വരെ സ്റ്റാക്ക് ഓവർഫ്ലോയ്ക്ക് 14 ദശലക്ഷത്തിലധികം രജിസ്റ്റർ ചെയ്ത ഉപയോക്താക്കളുണ്ട്, കൂടാതെ 21 ദശലക്ഷത്തിലധികം ചോദ്യങ്ങളും 31 ദശലക്ഷത്തിലധികം ഉത്തരങ്ങളും ലഭിച്ചു. ചോദ്യങ്ങൾക്ക് നൽകിയിട്ടുള്ള ടാഗുകളുടെ തരത്തെ അടിസ്ഥാനമാക്കി, സൈറ്റിൽ ഏറ്റവും കൂടുതൽ ചർച്ച ചെയ്യപ്പെടുന്ന എട്ട് വിഷയങ്ങൾ ഇവയാണ്: ജാവാസ്ക്രിപ്റ്റ്(JavaScript), ജാവ(Java), സി ഷാർപ്പ്(C#), പി.എച്ച്.പി.(PHP), ആൻഡ്രോയ്ഡ്(Android), പൈത്തോൺ(Python), ജെക്വറി(jQuery), എച്.ടി.എം.എൽ.(HTML). ഡെവലപ്പർമാരെ അവരുടെ അടുത്ത അവസരം കണ്ടെത്തുന്നതിന് സഹായിക്കുന്നതിന് സ്റ്റാക്ക് ഓവർഫ്ലോയ്ക്ക് ഒരു ജോലി വിഭാഗവും ഉണ്ട്. തൊഴിലുടമകൾക്കായി, സ്റ്റാക്ക് ഓവർഫ്ലോ അവരുടെ ബിസിനസ്സ് ബ്രാൻഡ് ചെയ്യുന്നതിനും സൈറ്റിൽ അവരുടെ ഓപ്പണിംഗുകൾ പരസ്യപ്പെടുത്തുന്നതിനുമുള്ള ടൂളുകൾ നൽകുന്നു, ഒപ്പം കോൺടാക്ട് ചെയ്യുന്നതിന് വേണ്ടി ഡെവലപ്പർമാരുടെ സ്റ്റാക്ക് ഓവർഫ്ലോയുടെ ഡാറ്റാബേസിൽ നിന്നുള്ള ഉദ്യോഗാർത്ഥികളെ കണ്ടെത്തുന്നു.
ചരിത്രം
2008-ൽ ജെഫ് അറ്റ്‌വുഡും ജോയൽ സ്‌പോൾസ്‌കിയും ചേർന്നാണ് വെബ്‌സൈറ്റ് സൃഷ്‌ടിച്ചത്. അറ്റ്‌വുഡിന്റെ ജനപ്രിയ പ്രോഗ്രാമിംഗ് ബ്ലോഗായ കോഡിംഗ് ഹൊററിന്റെ വായനക്കാർ 2008 ഏപ്രിലിൽ വോട്ട് ചെയ്താണ് വെബ്‌സൈറ്റിന്റെ പേര് തിരഞ്ഞെടുത്തത്. 2008 ജൂലൈ 31-ന്, പുതിയ വെബ്‌സൈറ്റിന്റെ സ്വകാര്യ ബീറ്റയിൽ പങ്കെടുക്കാൻ തന്റെ വരിക്കാരെ പ്രോത്സാഹിപ്പിച്ചുകൊണ്ട് ജെഫ് അറ്റ്‌വുഡ് ക്ഷണങ്ങൾ അയച്ചു, പുതിയ സോഫ്‌റ്റ്‌വെയർ പരീക്ഷിക്കാൻ തയ്യാറുള്ളവർക്കായി അതിന്റെ ഉപയോഗം പരിമിതപ്പെടുത്തി. 2008 സെപ്തംബർ 15-ന്, പൊതു ബീറ്റ പതിപ്പ് സെഷനിലാണെന്നും പ്രോഗ്രാമിംഗുമായി ബന്ധപ്പെട്ട വിഷയങ്ങളിൽ സഹായം തേടുന്നതിന് പൊതുജനങ്ങൾക്ക് ഇപ്പോൾ അത് ഉപയോഗിക്കാമെന്നും പ്രഖ്യാപിച്ചു. സ്റ്റാക്ക് ഓവർഫ്ലോ ലോഗോയുടെ രൂപകൽപ്പന ഒരു വോട്ടിംഗ് പ്രക്രിയയിലൂടെയാണ് തീരുമാനിച്ചത്.
2010 മെയ് 3-ന്, യൂണിയൻ സ്‌ക്വയർ വെഞ്ചേഴ്‌സിന്റെ നേതൃത്വത്തിലുള്ള ഒരു കൂട്ടം നിക്ഷേപകരിൽ നിന്ന് സ്റ്റാക്ക് ഓവർഫ്ലോ $6 മില്യൺ ഡോളർ വെഞ്ച്വർ മൂലധനം സമാഹരിച്ചതായി പ്രഖ്യാപിച്ചു.
2019-ൽ സ്റ്റാക്ക് ഓവർഫ്ലോ, പ്രശാന്ത് ചന്ദ്രശേഖറിനെ ചീഫ് എക്‌സിക്യൂട്ടീവ് ഓഫീസറായും തെരേസ ഡയട്രിച്ചിനെ ചീഫ് പ്രൊഡക്റ്റ് ഓഫീസറായും തിരഞ്ഞെടുത്തു.
2021 ജൂണിൽ, ദക്ഷിണാഫ്രിക്കൻ മീഡിയ കമ്പനിയായ നാസ്‌പേഴ്‌സിന്റെ നെതർലാൻഡ്സ് ആസ്ഥാനമായുള്ള അനുബന്ധ സ്ഥാപനമായ പ്രോസസ്, 1.8 ബില്യൺ ഡോളറിന് സ്റ്റാക്ക് ഓവർഫ്ലോ ഏറ്റെടുക്കുന്നതിനുള്ള ഒരു കരാർ പ്രഖ്യാപിച്ചു ഇത് ടെൻസെന്റിന്റെ സഹോദര കമ്പനിയാക്കി മാറ്റി.
അഭയാംബാ ജഗദംബാ രക്ഷതു
പല്ലവി
അഭയാംബാ ജഗദംബാ രക്ഷതു ആത്മ രൂപ പ്രതിബിംബാ മദംബാ
അനുപല്ലവി
ഇഭവദന ശ്രീ ഗുരുഗുഹ ജനനീ ഈശ മാധുരനാഥ രഞ്ജനീ അഭയ വരദ പാണീ അളിവേണീ ആശ്രിത മാവാണീ കല്യാണീ
പുറത്തേക്കുള്ള കണ്ണികൾ
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ വർഗ്ഗം:കല്യാണി രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:അഭയാംബാ വിഭക്തി കൃതികൾ
വിവേകാനന്ദ സേതു
പശ്ചിമ ബംഗാളിലെ ഹൂഗ്ലി നദിക്ക് കുറുകെയുള്ള പാലമാണ് വിവേകാനന്ദ സേതു. ഇത് വില്ലിംഗ്ഡൺ ബ്രിഡ്ജ് എന്നും ബാലി ബ്രിഡ്ജ് എന്നും അറിയപ്പെടുന്നു. ഹൗറ നഗരത്തെ ഇത് ദക്ഷിണേശ്വറിൽ അതിന്റെ ഇരട്ട നഗരവുമായി ബന്ധിപ്പിക്കുന്നു. 1930 ഡിസംബർ 12-ന് നിർമ്മാണം പൂർത്തീകരിച്ച് 1930 ഡിസംബർ 28-ന് തുറന്നു നൽകപ്പെട്ട ഇത് ഒരു മൾട്ടിസ്പാൻ സ്റ്റീൽ പാലമാണ്. കൊൽക്കത്ത തുറമുഖവും അതിന്റെ ഉൾപ്രദേശവും തമ്മിൽ റോഡ്, റെയിൽ ബന്ധങ്ങൾ നൽകുന്നതിനായിട്ടാണ് വിവേകാനന്ദ സേതു നിർമ്മിക്കപ്പെട്ടത്. 2960 ft നീളമുള്ള പാലത്തിന് മൊത്തം 9 സ്‌പാനുകളുണ്ട്. പ്രശസ്തമായ ദക്ഷിണേശ്വർ ക്ഷേത്രം ഈ പാലത്തിനടുത്ത് ഹൂഗ്ലി നദിയുടെ തീരത്ത് സ്ഥിതി ചെയ്യുന്നു. ഹൗറയെയും കൊൽക്കത്തയെയും തമ്മിൽ ബന്ധിപ്പിക്കുന്ന 4 പാലങ്ങളിൽ ഒന്നായ ഈ പാലം പഴക്കത്തിൽ രണ്ടാം സ്ഥാനത്തുമാണ്. 2007 മുതൽ, 50 മീറ്റർ താഴെയായി നിവേദിത സേതു എന്ന പുതിയ പാലവും നിർമ്മിക്കപ്പെട്ടു.
പേരിടൽ
ഇന്ത്യയുടെ വൈസ്രോയി, വില്ലിംഗ്ഡണിലെ ഒന്നാം മാർക്വേസ്, ഫ്രീമാൻ ഫ്രീമാൻ-തോമസ്, ഉദ്ഘാടനം ചെയ്തതിന്റെ പേരിലാണ് ഈ പാലത്തിന് ആദ്യം വില്ലിംഗ്ഡൺ ബ്രിഡ്ജ് എന്ന് പേരിട്ടത്. വിവേകാനന്ദ സേതു എന്നറിയപ്പെടുന്നതിന് മുമ്പ് ഇത് ബാലി ബ്രിഡ്ജ് എന്ന് പുനർനാമകരണം ചെയ്യപ്പെട്ടു.
നിർമ്മാണം
ലഘുചിത്രം| സൂര്യാസ്തമയ സമയത്ത് വിവേകാനന്ദ സേതു റെയിൽവേ കരാറുകാരനും വ്യവസായിയുമായ റായ് ബഹാദൂർ ജഗ്മൽ രാജയാണ് പാലത്തിന്റെ നിർമ്മാണവും കൈസോണിംഗും നടത്തിയത്. പാലത്തിന്റെ ഗർഡറുകളിൽ അദ്ദേഹത്തിന്റെ നെയിംപ്ലേറ്റ് ഇപ്പോഴും കാണാം. പാലത്തിന്റെ നിർമ്മാണം 1926 ൽ ആരംഭിക്കുകയും 1932 ൽ പൂർത്തീകരിക്കുകയും ചെയ്തു.
300 അടി വീതം അകലെയുള്ള എട്ട് സ്പാനുകൾ ഉപയോഗിച്ചാണ് പാലം നിർമ്മിച്ചത്. പാലത്തിന്റെ നീളം ഏതാണ്ട് അര മൈലാണ്. ഇരുവശത്തും 10 കിലോമീറ്റർ വീതം സമീപനറോഡുകളുമുണ്ട്. ഇന്ത്യയിലെ റെയിൽ‌വേയുടെ ചരിത്രത്തിലും ഈ റെയിൽ‌വേ പാലം പ്രധാനമാണ്, കാരണം റെയിൽ‌വേ ആദ്യമായി ഹൂഗ്ലി നദി കടന്ന് കൽക്കത്തയിലെ സിയാൽ‌ഡ ടെർമിനസിൽ എത്തിയത് ഇതിലൂടെയാണ്. അക്കാലത്ത് ഒരുകോടി രൂപ ചെലവഴിച്ചാണ് പാലം നിർമ്മാണം നടത്തിയത്.
റായ് ബഹദൂർ ജഗ്മൽ രാജയുടെ നേട്ടം അംഗീകരിച്ചുകൊണ്ട് ബ്രിട്ടീഷുകാർ, ഈ പാലത്തിലൂടെ ആത്യമായി കടന്നുപോയ തീവണ്ടിക്ക് ജഗ്മൽ രാജ ഹൗറ എക്സ്പ്രസ് എന്ന് പേരിട്ടിരുന്നു.
ഉപയോഗം
ലഘുചിത്രം| വിവേകാനന്ദ സേതുവിന്റെ മുൻവശം റോഡിനും റെയിലിനും പാലം സേവനം നൽകുന്നു
ഈ പാലം അടുത്തിടെ 24,000 വാഹനങ്ങളുടെ പ്രതിദിന ഗതാഗതം കൈകാര്യം ചെയ്തിട്ടുണ്ട്.
വിവേകാനന്ദ സേതു കാലപ്പഴക്കത്താൽ ദുർബലമായിത്തീർന്ന അവസ്ഥയിലാവുകയും കനത്ത ട്രാഫിക്കുള്ളതിനാൽ അറ്റകുറ്റപ്പണികൾ പോലും നടത്താൻ സാധിക്കാതെവരികയും ചെയ്തതിനാൽ, രണ്ടാമതൊരു പാലത്തിന്റെ ആവശ്യമുണ്ടായിരുന്നു. അക്കാരണത്താൽ, ഇതിന് സമാന്തരമായി 50 മാറ്റർ താഴെയായിനിവേദിത സേതു നിർമ്മിച്ചുു. 2007 ൽ ഇത് ഗതാഗതത്തിനായി തുറന്നു. വിവേകാനന്ദ സേതു ബാലി മുതൽ കൊൽക്കത്ത വരെ ഗതാഗതം അനുവദിക്കുമ്പോൾ നിവേദിത സേതു കൊൽക്കത്തയിൽ നിന്ന് ബാലിയിലേക്ക്  താഴേയ്ക്കുള്ള ഗതാഗതത്തെ സഹായിക്കുന്നു.
അവലംബം
വർഗ്ഗം:ഇന്ത്യയിലെ റെയിൽവേ പാലങ്ങൾ വർഗ്ഗം:Coordinates on Wikidata
ആലീസ് ബെന്നെറ്റ്
ലഘുചിത്രം|(Mary) Alice Bennett മേരി) ആലീസ് ബെന്നറ്റ് (ജനുവരി 31, 1851 - 1925) ഒരു അമേരിക്കൻ ഫിസിഷ്യനും യൂണിവേഴ്സിറ്റി ഓഫ് പെൻസിൽവാനിയയിൽ നിന്ന് പിഎച്ച്.ഡി നേടിയ ആദ്യ വനിതയുമായിരുന്നു. കൂടാതെ, പെൻസിൽവാനിയയിലെ നോറിസ്‌ടൗണിലെ ഭ്രാന്തന്മാർക്കുള്ള സ്റ്റേറ്റ് ഹോസ്പിറ്റലിലെ വനിതാ വിഭാഗത്തിലെ ആദ്യത്തെ വനിതാ സൂപ്രണ്ടും മോണ്ട്‌ഗോമറി കൺട്രി മെഡിക്കൽ സൊസൈറ്റിയുടെ ആദ്യ വനിതാ പ്രസിഡന്റുമായിരുന്നു ആലീസ്.
ആദ്യകാല ജീവിതവും വിദ്യാഭ്യാസവും
മാതാപിതാക്കളായ ലിഡിയ ഹെയ്‌ഡൻ, ഐസക് ഫ്രാൻസിസ് ആലീസ് എന്നിവരോടും അവളുടെ അഞ്ച് മൂത്ത സഹോദരങ്ങളോടുമൊപ്പം മസാച്യുസെറ്റ്‌സിലെ തന്റെ ജന്മനാടായ റൻഹാമിലാണ് ആലീസ് ആദ്യ വർഷം ചെലവഴിച്ചത്. ബിരുദപഠനത്തിനു ശേഷം, ബെനറ്റ് വ്രെൻഹാമിന് ചുറ്റുമുള്ള പ്രാദേശിക സ്കൂൾ ജില്ലകളിൽ നാലു വർഷം പഠിപ്പിച്ചു. 1872-ൽ അവൾ ഫിലാഡൽഫിയയിലെ പെൻസിൽവാനിയയിലെ വുമൺസ് മെഡിക്കൽ കോളേജിൽ ചേർന്നു. 1876-ൽ എംഡി നേടിയശേഷം ബെന്നറ്റ് ഫിലാഡൽഫിയ ചേരിയിലെ ഒരു ഡിസ്പെൻസറിയിൽ ജോലി ചെയ്തു. ജോലി ഉപേക്ഷിച്ച ശേഷം പെൻസിൽവാനിയയിലെ വുമൺസ് മെഡിക്കൽ കോളേജിൽ ശരീരഘടനയുടെ ഡെമോൺസ്ട്രേറ്ററായി നിയമിക്കപ്പെട്ടു. അവൾ പഠനം തുടർന്നു, 1880-ൽ യൂണിവേഴ്സിറ്റി ഓഫ് പെൻസിൽവാനിയയിൽ നിന്ന്. അവൾ പിഎച്ച്‌ഡി പൂർത്തിയാക്കിയപ്പോൾ, പിഎച്ച്.ഡി നേടിയ ആദ്യ വനിതയായി. നോറിസ്‌ടൗണിലെ ഭ്രാന്തൻമാർക്കായുള്ള പെൻസിൽവാനിയ സ്റ്റേറ്റ് ഹോസ്പിറ്റലിൽ വനിതാ വകുപ്പിന്റെ മെഡിക്കൽ സൂപ്രണ്ടിന്റെ നിയമനത്തിൽ ഹിറാം കോർസൺ അവളെ സഹായിച്ചു.
ജോലിയും നേട്ടങ്ങളും
പെൻസിൽവാനിയയിലെ മോണ്ട്ഗോമറി കൗണ്ടി മെഡിക്കൽ സൊസൈറ്റിയുടെ ആദ്യ വനിതാ പ്രസിഡന്റായി ആലീസ് ആലീസ് തിരഞ്ഞെടുക്കപ്പെട്ടു. അവളുടെ ജീവിതകാലത്ത് അമേരിക്കൻ മെഡിക്കൽ അസോസിയേഷൻ, ഫിലാഡൽഫിയ ന്യൂറോളജിക്കൽ സൊസൈറ്റി, മെഡിക്കൽ ജൂറിസ്പ്രൂഡൻസ് സൊസൈറ്റി എന്നിവയുൾപ്പെടെ നിരവധി സൊസൈറ്റികളിൽ അംഗമായിരുന്നു, കൂടാതെ ഫിലാഡൽഫിയയിലെ സ്പ്രിംഗ് ഗാർഡൻ യൂണിറ്റേറിയൻ ചർച്ചിന്റെ സംഭാവന നൽകിയിരുന്ന ഒരാളായിരുന്നു.
1880 മുതൽ 1896 വരെ നോറിസ്‌ടൗണിലെ പെൻസിൽവാനിയ സ്റ്റേറ്റ് ഹോസ്പിറ്റൽ ഫോർ ദി ഇൻസെയ്ൻ ഡിപ്പാർട്ട്‌മെന്റിന്റെ മെഡിക്കൽ സൂപ്രണ്ടായി ആലീസ് പ്രവർത്തിച്ചു. അവിടെയുള്ള കാലത്ത്, രോഗികളുടെ മനുഷ്യത്വപരമായ പെരുമാറ്റത്തിന്റെ വക്താവായി അവർ മാറി. മാനസികവും ഭ്രാന്തരുമായ രോഗികളുടെ മേൽ നിയന്ത്രണങ്ങൾ ഉപയോഗിക്കുന്നതിനെ അവർ അപലപിച്ചു, അവ ഫലപ്രദമല്ലെന്നും കോപത്തിന് കാരണമായെന്നും വാദിച്ചു. ആലീസ് തന്റെ സ്വന്തം സ്ഥാപനത്തിൽ ഈ രീതികൾ ഇല്ലാതാക്കി, മറ്റ് സ്ഥാപനങ്ങളും ഇത് ചെയ്തു. പകരമായി, നൂതന കരകൗശലവസ്തുക്കൾ, സംഗീതം, കല തുടങ്ങിയ ഒക്യുപേഷണൽ തെറാപ്പി അവതരിപ്പിച്ചു. മാനസിക രോഗത്തിന്റെ സ്വഭാവത്തെയും സവിശേഷതകളെയും കുറിച്ചുള്ള അവളുടെ ഗവേഷണ ലേഖനങ്ങളും പേപ്പറുകളും അവളുടെ മേഖലയിൽ പ്രൊഫഷണൽ അംഗീകാരം നേടി.
1896-ൽ ആലീസ് സ്റ്റേറ്റ് ഹോസ്പിറ്റൽ വിട്ടു, സ്വന്തം പട്ടണമായ വ്രെൻഹാമിലേക്ക് മടങ്ങുകയും ഒരു സ്വകാര്യ പ്രാക്ടീസ് നിലനിർത്തുകയും ചെയ്തു. 1910-ൽ അവർ എമിലി ബ്ലാക്ക്‌വെല്ലിന്റെ ന്യൂയോർക്ക് ഇൻഫർമറി നിർദ്ധനരായ സ്ത്രീകൾക്കും കുട്ടികൾക്കും വേണ്ടി കണ്ടെത്തി. പതിനഞ്ചു വർഷത്തോളം പ്രസവചികിത്സയുടെ ഔട്ട്പേഷ്യന്റ് വിഭാഗത്തിന്റെ തലവനായി അവർ ആശുപത്രിയിൽ സന്നദ്ധസേവനം നടത്തി.
ആലീസ് ഒരിക്കലും വിവാഹിതനായിരുന്നില്ല. 1925-ൽ ന്യൂയോർക്ക് ആശുപത്രിയിൽ ആൻജീന പെക്റ്റോറിസ് ബാധിച്ച് മരിച്ചു, മസാച്യുസെറ്റ്സിലെ രെൻഹാമിൽ അടക്കം ചെയ്തു.
റഫറൻസുകൾ
വർഗ്ഗം:പെൻ‌സിൽ‌വാനിയ സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:1851-ൽ ജനിച്ചവർ വർഗ്ഗം:1925-ൽ മരിച്ചവർ
പൊട്ടൻപ്ലാവ്
കണ്ണൂർ ജില്ലയിലെ നടുവിൽ ഗ്രാമപഞ്ചായത്തിലെ ഒരു ഗ്രാമം ആണ് പൊട്ടൻ പ്ലാവ്.
ദി ഗ്രാൻഡ്‌ ട്രങ്ക് എക്സ്പ്രസ്സ്‌
ട്രെയിൻ നമ്പർ 12615/12616 ദി ഗ്രാൻഡ്‌ ട്രങ്ക് എക്സ്പ്രസ്സ്‌ (പൊതുവേ അറിയപ്പെടുന്നത് ജിടി എക്സ്പ്രസ്സ്‌) ന്യൂഡൽഹി റെയിൽവേ സ്റ്റേഷനും ചെന്നൈ സെൻട്രലിനും ഇടയിൽ പ്രവർത്തിക്കുന്ന ഇന്ത്യൻ റെയിൽവേയുടെ ദിവസേനയുള്ള സൂപ്പർഫാസ്റ്റ് എക്സ്പ്രസ്സ്‌ ട്രെയിനാണ്. ഇന്ത്യൻ റെയിൽവേയുടെ ചരിത്രപരമായതും പഴക്കം ചെന്നതുമായ സർവീസ് ആണു ഇത്.
ചരിത്രം
അന്നത്തെ മദ്രാസ്‌ (ഇപ്പോൾ ചെന്നൈ) ആസ്ഥാനമായി പ്രവർത്തിച്ചിരുന്ന മദ്രാസ്‌ ആൻഡ്‌ സതേൺ മഹ്രട്ട റെയിൽവേ 1929-ൽ, അന്നു ബ്രിട്ടീഷ്‌ ഇന്ത്യയുടെ ഭാഗവും നോർത്ത് വെസ്റ്റ് അതിർത്തിയുടെ തലസ്ഥാനവും ആയിരുന്ന പെഷവാറിനും (ഇപ്പോൾ പാകിസ്താനിൽ) മംഗലാപുരത്തിനും (മദ്രാസ്‌ ദേശത്തിൻറെ ഭാഗം) ഇടയിൽ, സേവനം നടത്താൻ വേണ്ടി ആരംഭിച്ചതാണ്. ഈ ചരിത്രപരമായ ട്രെയിൻ മദ്രാസ്‌ (ഇപ്പോൾ ചെന്നൈ) വഴിയും ന്യൂഡൽഹി വഴിയും കടന്നുപോയിരുന്നു. പിന്നീട് ട്രെയിനിൻറെ സഞ്ചാര ദൂരം കുറച്ച് ലാഹോർ (ഇപ്പോൾ പാകിസ്താനിൽ) മുതൽ കോയമ്പത്തൂരിനടുത്ത് മേട്ടുപാളയം വരെ ആക്കി മാറ്റി. ഇതുവഴി ഊട്ടിയും കോണൂരും കൂടി ബന്ധിപ്പിച്ചു, അങ്ങനെ ജിടി എക്സ്പ്രസ്സ്‌ ഒരുപക്ഷേ അന്നു രാജ്യത്ത് പ്രവർത്തിച്ചിരുന്ന ഏറ്റവും ദീർഘദൂര ട്രെയിൻ ആയി.
പെഷവാർ മുതൽ മംഗലാപുരം വരെയുള്ള യാത്രയ്ക്ക് 104 മണിക്കൂർ ദൈർഘ്യം ഉണ്ടായിരുന്നു, പിന്നീട് ലക്ഷ്യസ്ഥാനങ്ങൾ പുനർനിർണ്ണയിച്ചു ഇന്നുള്ളപോലെ ഇന്ത്യൻ തലസ്ഥാനമായ ന്യൂഡൽഹി മുതൽ തമിഴ്നാട്‌ സംസ്ഥാനത്തിൻറെ തലസ്ഥാനമായ ചെന്നൈ വരെ ദിവസേന പ്രവർത്തിക്കുന്നു. ഈ ട്രെയിൻ 2186 കിലോമീറ്റർ (1358 മൈൽ) ദൂരം കൃത്യം 35 മണിക്കൂർ 35 മിനിറ്റുകൾകൊണ്ട് പൂർത്തിയാക്കുന്നു, 38 സ്റ്റോപ്പുകളും. ഇപ്പോഴും ഇന്ത്യയിലെ നീളം കൂടിയ ട്രെയിൻ റൂട്ടുകളിൽ ഒന്നാണ് ജിടി എക്സ്പ്രസ്സ്‌.
സമയക്രമപട്ടിക
ട്രെയിൻ നമ്പർ 12615 ചെന്നൈ സെൻട്രലിൽനിന്നും 19:15 റെയിൽവേ സമയത്ത് പുറപ്പെട്ടു അവസാന സ്റ്റോപ്പായ ന്യൂഡൽഹിയിൽ മൂന്നാമത്തെ ദിവസം 06:30 റെയിൽവേ സമയത്ത് എത്തിച്ചേരുന്നു. ട്രെയിൻ നമ്പർ 12616 ന്യൂഡൽഹിയിൽനിന്നും 18:15 റെയിൽവേ സമയത്ത് പുറപ്പെട്ടു അവസാന സ്റ്റോപ്പായ ചെന്നൈയിൽ മൂന്നാമത്തെ ദിവസം 06:15 റെയിൽവേ സമയത്ത് എത്തിച്ചേരുന്നു.
ട്രെയിൻ നമ്പർ 12615-നു ചെന്നൈ സെൻട്രൽ (എംഎഎസ്) കഴിഞ്ഞാൽ ഗുഡൂർ ജംങ്‌ഷൻ (ഗിഡിആർ), നെല്ലൂർ (എന്എൽആർ), ഓങ്കോൽ (ഒജിഎൽ), ചിരാല (സിഎൽഎക്സ്), ബാപട്ല (ബിപിപി), തെനാലി ജംങ്‌ഷൻ (ടിഇഎൽ), വിജയവാഡ ജംങ്‌ഷൻ (ബിസെഡ്എ), ഖമ്മം (കെഎംടി), വാറങ്കൽ (ഡബിൾയുഎൽ), രാംഗുണ്ടം (ആർഡിഎം), മഞ്ചെരാൽ (എംസിഐ), സിർപുർ കാഗസ്നഗർ (എസ്കെസെഡ്ആർ), ബൽഹാർഷ (ബിപിക്യു), ചന്ദ്രപുർ (സിഡി), ഹിങ്ങന്ഘട്ട് (എച്ജിടി), സേവാഗ്രാം (എസ്ഇജിഎം), നാഗ്പൂർ (എൻജിപി), നര്ഖേർ (എൻആർകെആർ), പന്ധുര്ന (പിഎആർ), അംല ജംങ്‌ഷൻ (എഎംഎൽഎ), ബേതുൽ (ബിസെഡ്.യു), ഘോരടോങ്ക്രി (ജിഡിവൈഎ), ഇട്ടര്സി ജംങ്‌ഷൻ (ഇടി), ഹോഷങ്ങാബാദ് (എച്ബിഡി), ഹബീബ്ഗന്ജ് (എച്ബിജെ), ഭോപാൽ ജംങ്‌ഷൻ (ബിപിഎൽ), വിദിഷ (ബിഎച്എസ്), ഗന്ജ് ബസോദ (ബിഎക്യു), ബിന ജംങ്‌ഷൻ (ബിഐഎൻഎ), ഝാൻസി ജംങ്‌ഷൻ (ജെഎച്എസ്), ഗ്വാളിയോർ (ജിഡബിൾ.യുഎൽ), മോരേന (എംആർഎ), ധൌല്പുർ (ഡിഎച്ഒ), ആഗ്ര കാന്റ്റ് (എജിസി), രാജാ കി മണ്ടി (ആർകെഎം), മധുര ജംങ്‌ഷൻ (എംടിജെ), ഫരീദാബാദ് (എഫ്ടിബി), നിസാമുദ്ദീൻ (എൻസെഡ്എം), ന്യൂഡൽഹി (എൻഡിഎൽഎസ്) എന്നിവയാണ് സ്റ്റോപ്പുകൾ.[4]
ട്രെയിൻ നമ്പർ 12616-നു ന്യൂഡൽഹി (എൻഡിഎൽഎസ്) കഴിഞ്ഞാൽ മധുര ജംങ്‌ഷൻ (എംടിജെ), രാജാ കി മണ്ടി (ആർകെഎം), ആഗ്ര കാന്റ്റ് (എജിസി), ധൌല്പുർ (ഡിഎച്ഒ), മോരേന (എംആർഎ), ഗ്വാളിയോർ (ജിഡബിൾ.യുഎൽ), ഝാൻസി ജംങ്‌ഷൻ (ജെഎച്എസ്), ബിന ജംങ്‌ഷൻ (ബിഐഎൻഎ), ഗന്ജ് ബസോദ (ബിഎക്യു), വിദിഷ (ബിഎച്എസ്), ഭോപാൽ ജംങ്‌ഷൻ (ബിപിഎൽ), ഹബീബ്ഗന്ജ് (എച്ബിജെ), ഹോഷങ്ങാബാദ് (എച്ബിഡി), ഇടാര്സ ജംങ്‌ഷൻ (ഇടി), ഘോരടോങ്ക്രി (ജിഡിവൈഎ), ബെടുൽ (ബിസെഡ്.യു), അംല ജംങ്‌ഷൻ (എഎംഎൽഎ), പന്ധുര്ന (പിഎആർ), നര്ഖേർ (എൻആർകെആർ), നാഗ്പൂർ (എൻജിപി), സേവാഗ്രാം (എസ്ഇജിഎം), ഹിങ്ങന്ഘട്ട് (എച്ജിടി), ചന്ദ്രപുർ (സിഡി), ബൽഹാർഷ (ബിപിക്യു), സിർപുർ കാഗസ്നഗർ (എസ്കെസെഡ്ആർ), ബെലംപള്ളി (ബിപിഎ), മന്ചെരാൽ (എംസിഐ), രാംഗുണ്ടം (ആർഡിഎം), വാറങ്കൽ (ഡബിൾയുഎൽ), ഖമ്മം (കെഎംടി), വിജയവാഡ ജംങ്‌ഷൻ (ബിസെഡ്എ), തെനാലി ജംങ്‌ഷൻ (ടിഇഎൽ), ബാപട്ല (ബിപിപി), ചിരാല (സിഎൽഎക്സ്), ഓങ്കോൽ (ഒജിഎൽ), നെല്ലൂർ (എന്എൽആർ), ഗുഡൂർ ജംങ്‌ഷൻ (ഗിഡിആർ), ചെന്നൈ സെൻട്രൽ (എംഎഎസ്) എന്നിവയാണ് സ്റ്റോപ്പുകൾ.[5]
പുറത്തേയ്ക്കുള്ള കണ്ണികൾ
വർഗ്ഗം:ഇന്ത്യയിലെ യാത്രാതീവണ്ടികൾ
വേളാച്ചേരി
ചെന്നൈക്ക് തെക്കുള്ള ഒരു മനുഷ്യവാസ കേന്ദ്രമാണ് വേളാച്ചേരി. ഐ.ടി. വ്യവസായ പാതയായ രാജീവ്ഗാന്ധി പാതക്കും ജി.എസ്.ടി റോഡിനും ഇടക്കാണ് വേളാച്ചേരി സ്ഥിതി ചെയ്യുന്നത്. ചെന്നൈയുടെ തെക്ക്ഭാഗത്ത് കഴിഞ്ഞ നൂറ്റാണ്ടിൽ വിവരസാങ്കേതിക വിദ്യാ വ്യവസായ രംഗത്തുണ്ടായ വളർച്ച വേളാച്ചേരിയുടെ വളർച്ചയ്ക്കും കാരണമായി.
ട്രിയർ
അവലംബം
വർഗ്ഗം:ജർമ്മനിയിലെ നഗരങ്ങൾ
വയലാ
കോട്ടയം ജില്ലയിലെ മീനച്ചിൽ(പാലാ) താലൂക്കിൽ സ്ഥിതി ചെയ്യുന്ന ഒരു ചെറു പട്ടണമാണ് വയലാ. കുറവിലങ്ങാട് നിന്നും 5 കിലോമീറ്ററും പാലായിൽ നിന്നും 14 കിലോമീറ്ററും ദൂരെയാണ് ഗ്രാമത്തിന്റെ സ്ഥാനം. പാലാ, ഏറ്റുമാനൂർ എന്നിവയാണ് വയലായുടെ  സമീപ നഗരങ്ങൾ.
ചരിത്രം
വയൽ എന്ന നാമത്തിൽ നിന്നുമാണ് ഗ്രാമത്തിനു ഈ പേരു ലഭിച്ചതെന്നു കരുതുന്നു. 1200 വർഷങ്ങൾക്കു മുമ്പുതന്നെ വയലായിൽ പ്രബുദ്ധമായ ഒരു ജനത വസിച്ചിരുന്നു എന്നതിനു തെളിവാണ് വയലാ പ്രദേശത്തെ വീട്ടുപേരുകൾ. വയലാ വഴിയായിരുന്നു പുരാതനകാലത്തെ പ്രസിദ്ധമായിരുന്ന ‘അഞ്ചലോട്ടം‘ (പട്ടിത്താനം വെമ്പള്ളി വയലാ ഇലയ്ക്കാട് പാവയ്ക്കന് ഉഴവൂർ വെളിയന്നൂർ പൂവക്കുളം മൂവാറ്റുപുഴ) കാളവണ്ടി യാത്രയും സാധാരണ ഈ വഴിയായിരുന്നു. വയലാ കരയില് ഡോ.എസ്.എന്.തീര്ത്ഥയുടെ മാനേജ്മെന്റിലാരംഭിച്ച ഹരിജൻ എൽ.പി.സ്കൂളും 300 വർഷം പഴക്കമുള്ള മമ്പള്ളി കൊട്ടാരവും 100 വർഷം പഴക്കം ചെന്ന സെന്റ് ജോർജ് സുറിയാനി കത്തോലിക്ക ദേവാലയവുമെല്ലാം ഇന്ന് സാംസ്കാരിക പ്രതീകങ്ങളായി നിലകൊള്ളുന്നു.
സ്ഥാപനങ്ങൾ
വയലാ സെന്റ് ജോർജ് ആശുപത്രി, വയലാ സർവീസ് സഹകരണ ബാങ്ക്, സ്റ്റേറ്റ്  ബാങ്ക്  ഓഫ്  ഇന്ത്യ വയലാ നെല്ലിക്കുന്ന് ബ്രാഞ്ച്, പോസ്റ്റ് ഓഫീസ്, അക്ഷയ ഇ സെന്റർ ,പബ്ളിക് ലൈബ്രറി വയലാ, ഗ്രാമീണ വായനശാല നെല്ലിക്കുന്ന്, വയലാ ഗവ: വൊക്കേഷണൽ ഹയർ സെക്കൻഡറി സ്കൂൾ പുത്തനങ്ങാടി ഗവ: പ്രൈമറി സ്കൂൾ എന്നീ സ്ഥാപനങ്ങൾ ഈ ഗ്രാമത്തിലുണ്ട്.
എത്തിച്ചേരാനുള്ള വഴി
ബസ്‌'
അടുത്തുള്ള സ്വകാര്യ ബസ്‌  സ്റ്റേഷനുകൾ
1.കുറവിലങ്ങാട് (7 km)
2.ഏറ്റുമാനൂർ (10 km)
3.പാലാ (15km)
4.കോട്ടയം(20km)
അടുത്തുള്ള കെ എസ് ആർ ടി സി ബസ്‌ സ്റ്റേഷനുകൾ
1.ഏറ്റുമാനൂർ (10 km)
2.പാലാ (15km)
3.കോട്ടയം(20km)
തീവണ്ടി
അടുത്തുള്ള തീവണ്ടി നിലയങ്ങൾ
1.ഏറ്റുമാനൂർ (12 km)
വിമാനം
അടുത്തുള്ള വിമാനത്താവളങ്ങൾ
1.നെടുമ്പാശ്ശേരി (72 km)
2.തിരുവനന്തപുരം (180 km)
പിയറെ സൈമൺ ലാപ്ലേസ്
പിയറെ സൈമൺ ലാപ്ലേസ്(ഇംഗ്ലീഷ് : Pierre-Simon Laplace) ഒരു വിഖ്യാത ഗണിതശാസ്ത്രജ്ഞനും ജ്യോതിശ്ശാസ്‌ത്രജ്ഞനും ആയിരുന്നു.ഫ്രാൻസിലെ ന്യൂട്ടൻ എന്ന അപരാഭിധാനത്തിൽ അറിയപ്പെടുന്ന ലാപ്ലേസ് തന്റെ ഗവേഷണഫലങ്ങളും മറ്റും സെലസ്റ്റിയൽ മെക്കാനിക്സ് എന്ന ഗ്രന്ഥത്തിൽ വിശദമായി പ്രതിപാദിച്ചിരിക്കുന്നു.ഗണിതസംബന്ധിയായ ജോതിശ്ശാസ്ത്രത്തിലും സംഭവ്യതാശാസ്ത്രത്തിലും അദ്ദേഹം ജീവിതകാലം മുഴുവൻ ഗവേഷണം നടത്തിയിട്ടുണ്ടെങ്കിലും ലാപ്ലേസ് അനശ്വരനായത് അദ്ദേഹം രൂപകൽപ്പന ചെയ്ത ലാപ്ലേസ് പരിവർത്തനം,ലാപ്ലേസ് സമവാക്യം എന്നിവകളിലൂടെയാണ്. എക്കാലത്തെയും മികച്ച ഒരു ശാസ്ത്രജ്ഞൻ ആയി ലാപ്ലേസിനെ ലോകം കണക്കാക്കുന്നു.
വയലാ
ആരാധനാലയങ്ങൾ
ലഘുചിത്രം|ഇടത്ത്‌|സെൻറ് ജോർജ് ചർച്ച് വയലാ വയലാ സെന്റ് ജോർജ് സുറിയാനി കത്തോലിക്ക വലിയ പള്ളി(വയലാ പള്ളി ), വയലാ സെന്റ് മേരീസ് ലത്തീൻ കത്തോലിക്ക പള്ളി, വയലാ പുത്തനങ്ങാടി  സെന്റ് ജോസഫ് സുറിയാനി കത്തോലിക്ക കുരിശുപള്ളി, സവിർഗിരി സുറിയാനി കത്തോലിക്ക കുരിശുപള്ളി എന്നി ക്രൈസ്തവ ദേവാലയങ്ങളും, പാറത്തുരുത്തി കാവ്, ഞരളപ്പുഴ ശ്രീധർമശാസ്താ ക്ഷേത്രം , തൃക്കയിൽ ശ്രീ സുബ്രഹ്മണ്യസ്വാമി ക്ഷേത്രം എന്നീ ഹൈന്ദവ ക്ഷേത്രങ്ങളും ആരാധനാകേന്ദ്രങ്ങളായി ഈ ഗ്രാമത്തിലുണ്ട്.
പിയറെ സൈമൺ ലാപ്ലേസ്
ജീവിതരേഖ
ഫ്രാൻസിലെ നോർമൻഡിയിൽ 1749 മാർച്ച് 23ന് പിയറെ ലാപ്ലേസിന്റെയും മേരി ആനിന്റെയും മകനായി പിയറെ സൈമൺ ലാപ്ലേസ് ജനിച്ചു. ഒരു കർഷകകുടുംബമായിരുന്നു അദ്ദേഹത്തിന്റേത്. ഏഴ് മുതൽ പതിനാറ് വയസ്സ് വരെ ലാപ്ലേസ് ബ്യൂമോണ്ടിലെ പ്രയറി വിദ്യാലയത്തിൽ വിദ്യ അഭ്യസിച്ചു. പതിനാറാം വയസ്സിൽ അദ്ദേഹം കെൻ സർവകലാശാലയിൽ ചേർന്നു. പിയറെ ലാപ്ലേസിന്റെ ആഗ്രഹം തന്റെ മകനെ ഒരു വൈദികൻ ആക്കാനയിരുന്നു.എന്നാൽ കെൻ സർവകലാശാലയിൽ വച്ച് ലാപ്ലേസ് തന്റെ അഭിരുചി ഗണിതശാസ്ത്രത്തിലാണെന്നു തിരിച്ചറിഞ്ഞു. ലാപ്ലേസിനെ ഈ കാര്യത്തിൽ സ്വാധീനിച്ചത് കെൻ സർവകലാശാലയിലെ ഗണിതാധ്യാപകരായിരുന്ന ഗാബിൾഡ്,ലെ കാനു എന്നിവർ ആയിരുന്നു. പത്തൊൻപതാം വയസ്സിൽ അവിടം വിട്ട ലാപ്ലേസ് പാരിസിൽ പ്രശസ്തഗണിതജ്ഞനായ ഡി ആലംബേറിനെ സമീപിച്ചു. ലാപ്ലേസിന്റെ കഴിവിൽ ഡി ആലംബേർ സംതൃപ്തനാകുകയും ശേഷം ലാപ്ലേസ് അദ്ദേഹത്തിന്റെ കീഴിൽ പഠനം ആരംഭിക്കുകയും ചെയ്തു. 1771ൽ ആണ് ലാപ്ലേസ് തന്റെ ആദ്യത്തെ പ്രബന്ധം പ്രസിദ്ധീകരിക്കുന്നത്. ലൂയി പതിനാറാമന്റെയും മേരി അന്റോയ്നെറ്റിന്റെയും വിശ്വസ്തസേവകനായിരുന്ന ലാപ്ലേസ് ഫ്രഞ്ച് വിപ്ലവകാലത്ത് ജനകീയസമനങ്ങളിലും പങ്കാളിയായി. മാറി വന്ന ഓരോ ഭരണാധികാരിയുടെയും കണ്ണിലുണ്ണിയായി മാറിയ ലാപ്ലേസ് നെപ്പോളിയന്റെ മന്ത്രിസഭയിൽ ഏതാനും ആഴ്ച അംഗമായിരുന്നു. 1827 മാർച്ച് 5ന് പാരിസിൻ വച്ച് അദ്ദേഹം അന്തരിച്ചു.
വയലാ
ആരാധനാലയങ്ങൾ
ലഘുചിത്രം|ഇടത്ത്‌|സെൻറ് സെബാസ്റ്റ്യൻ ചാപ്പൽ തുരുത്തിമുക്ക്, വയലാ
പിയറെ സൈമൺ ലാപ്ലേസ്
ജോതിശ്ശാസ്ത്രം
ലാപ്ലേസ് തന്റെ ജീവിതകാലത്തിന്റെ സിംഹഭാഗവും ഗണിതസംബന്ധിയായ ജോതിശ്ശാസ്ത്രത്തിലാണ് ചിലവഴിച്ചത്. സൗരയൂഥത്തിന്റെ സ്ഥിരതക്ക് സർ ഐസക് ന്യൂട്ടൻ നൽകിയ വ്യാഖ്യാനം ലാപ്ലേസ് തള്ളിക്കളഞ്ഞു. ഇത് കൂടാതെ മേഘപടലങ്ങളെ കുറിച്ച് അദ്ദേഹം സ്വതന്ത്രമായി ഒരു പരികല്പന ആവിഷ്കരിക്കുകയും തമോഗർത്തങ്ങൾ ഉണ്ടാകാം എന്ന് അവകാശപ്പെടുകയും ചെയ്തു. നിരീക്ഷണജോതിശ്ശാസ്ത്രത്തിലെ ഒരു സുപ്രധാനപ്രശ്നമായിരുന്നു വ്യാഴത്തിന്റെ സഞ്ചാരപഥം തുടർച്ചയായി ചെറുതാവുകയും അതോടൊപ്പം ശനിയുടേത് വലുതാവുകയും ചെയ്യുന്നുണ്ടെന്ന വസ്തുത. ഇതിനു തൃപ്തികരമായ വ്യാഖ്യാനം നൽകാൻ ന്യൂട്ടനു പോലും സാധിച്ചിരുന്നില്ല. എന്നാൽ ന്യൂട്ടന്റെ തന്നെ സാർവത്രിക ഗുരുത്വാകർഷണനിയമം ഉപയോഗപ്പെടുത്തി ലാപ്ലേസ് ഈ പ്രതിഭാസത്തിനു വ്യാഘ്യാനം നൽകി.
വയലാ
ആശുപത്രികൾ
വയലാ സെന്റ് ജോർജ് ആശുപത്രി, ഗവ:ആയുർവദ ആശുപത്രി, വേദസുധ ആയുർവദ ആശുപത്രി, ഓംശ്രീ സിദ്ധ ആശുപത്രി  എന്നീ ആതുരാലയങ്ങൾ ഈ ഗ്രാമത്തിലുണ്ട്.
പിയറെ സൈമൺ ലാപ്ലേസ്
ലാപ്ലേസ് സമവാക്യം
ഗണിതശാസ്ത്രത്തിൽ ലാപ്ലേസ് സമവാക്യം ഒരു ഭാഗിക രണ്ടാംകൃതി എലിപ്തിക ഡിഫറൻഷ്യൽ സമവാക്യം ആണ്. ഇതിന്റെ സാധാരണരൂപം താഴെ: ഇവിടെ ∆ = ∇2 ലാപ്ലേസ് ഓപ്പറേറ്റർ എന്നറിയപ്പെടുന്നു. വൈദ്യുതകാന്തികത, ജോതിശ്ശാസ്ത്രം എന്നീ മേഖലകളിൽ ലാപ്ലേസ് സമവാക്യം പ്രധാനമാണ്. സ്ഥിരാവസ്ഥയിലുള്ള താപവഹനസമവാക്യം ലാപ്ലേസിന്റെ പേരിലാണ് അറിയപ്പെടുന്നത്.
വയലാ
അവലംബം
7. http://lsgkerala.in/kadaplamattompanchayat/history/
പിയറെ സൈമൺ ലാപ്ലേസ്
ലാപ്ലേസ് പരിവർത്തനം
ഗണിതശാസ്ത്രത്തിലും ഭൗതികശാസ്ത്രത്തിലും വൻതോതിൽ ഉപയോഗിച്ചു വരുന്ന ഒന്നാണ് ലാപ്ലേസ് പരിവർത്തനം. ഇത് ഫ്യൂറിയർ പരിവർത്തനവുമായി ബന്ധപ്പെട്ടതാണ്. സമയമണ്ഡലത്തിൽ നിന്നും ആവൃത്തിമണ്ഡലത്തിലേക്കുള്ള പരിവർത്തനമാണ് ലാപ്ലേസ് പരിവർത്തനം.
വയലാ
അവലംബം
ചട്ടം|ഇടത്ത്‌|ഗവൺമെൻറ് വോക്കേഷണൽ ഹയർ സെക്കണ്ടറി സ്കൂൾ വയലാ
പിയറെ സൈമൺ ലാപ്ലേസ്
സംഭവ്യതാശാസ്ത്രം
പിയറെ സൈമൺ ലാപ്ലേസിന്റെ മറ്റൊരു മഹത്തായ സംഭാവനയാണ് സംഭവ്യതാസിദ്ധാന്തം. ഇന്ന് അത് ബേയ്സ് നിയമം എന്ന് അറിയപ്പെടുന്നു. സോപാധികമായ സംഭവ്യതയിലെ ഒരു പ്രധാനനിയമമാണ് ഇത്.
വയലാ
അവലംബം
വർഗ്ഗം:കോട്ടയം ജില്ലയിലെ ഗ്രാമങ്ങൾ
പിയറെ സൈമൺ ലാപ്ലേസ്
അവലംബം
വർഗ്ഗം:ഭൗതികശാസ്ത്രജ്ഞർ - അപൂർണ്ണലേഖനങ്ങൾ വർഗ്ഗം:1749-ൽ ജനിച്ചവർ വർഗ്ഗം:1827-ൽ മരിച്ചവർ വർഗ്ഗം:ശാസ്ത്രജ്ഞർ - അപൂർണ്ണലേഖനങ്ങൾ
നീലേശ്വരം തീവണ്ടിനിലയം
കേരളത്തിലെ കാസറഗോഡ് ജില്ലയിലെ നീലേശ്വരം പട്ടണത്തിൽ പ്രവർത്തിക്കുന്ന  പ്രധാന റെയിൽ‌വേ സ്റ്റേഷനാണ് നിലേശ്വരം റെയിൽ‌വേ സ്റ്റേഷൻ (കോഡ്: എൻ‌എൽ‌ഇ)  അഥവാ നീലേശ്വരം തീവണ്ടിനിലയം. സതേൺ റെയിൽ‌വേയിലെ ഷൊർണൂർ - മംഗലാപുരം വിഭാഗത്തിലാണ് ഇത് സ്ഥിതിചെയ്യുന്നത്. സ്റ്റേഷനിൽ രണ്ട് പ്ലാറ്റ്ഫോമുകളും ആറ് ട്രാക്കുകളും ഉണ്ട്. സ്റ്റേഷനിൽ നിർത്തുന്ന ട്രെയിനുകൾ ഇന്ത്യയിലെ പ്രമുഖ നഗരങ്ങളായ തിരുവനന്തപുരം, കൊച്ചി, ചെന്നൈ, കോയമ്പത്തൂർ, മംഗലാപുരം, ന്യൂഡൽഹി, നാഗർകോവിൽ, ബാംഗ്ലൂർ തുടങ്ങി നഗരങ്ങളുമായി ബന്ധിപ്പിക്കുന്നു. നീലേശ്വരം നഗരസഭ, ചെറുവത്തൂർ, മടിക്കൈ, കോടോം ബേളൂർ, കിനാനൂർ കരിന്തളം, ബളാൽ, വെസ്റ്റ് എളേരി, ഈസ്റ്റ് എളേരി, കയ്യൂർ ചീമേനി തുടങ്ങിയ പഞ്ചായത്തുളിലുള്ളവർ പൂർണമായും കാഞ്ഞങ്ങാട് നഗരസഭയിലെ ജനങ്ങൾ ഭാഗീകമായും നീലേശ്വരം റെയിൽവേ സ്റ്റേഷനെയാണ് ആശ്രയിക്കുന്നത്. ടൂറിസം കേന്ദ്രങ്ങളായ കോട്ടഞ്ചേരി, കോട്ടപ്പുറം, അഴിത്തല തുടങ്ങിയ കേന്ദ്രങ്ങളിലേക്ക് നീലേശ്വരം സ്റ്റേഷനിൽ നിന്നും എളുപ്പത്തിൽ എത്തിച്ചേരാനാകും. കണ്ണൂർ യൂണിവേഴ്‌സിറ്റി ഓഫ് ക്യാപ്‌സ്, കേന്ദ്ര വിദ്യാലയം, കാർഷിക കോളജ്, സംസ്‌കൃത കോളജ്, നിരവധി ആർട്സ് ആൻഡ് സയൻസ് കോളജുകൾ എന്നിവ നീലേശ്വരത്ത് പ്രവർത്തിക്കുന്നുണ്ട്.
ബാഹ്യ ലിങ്കുകൾ
വർഗ്ഗം:കാസറഗോഡ് ജില്ലയിലെ തീവണ്ടിനിലയങ്ങൾ
സാജിദ് ജാവിദ്
2018 മുതൽ 2019 വരെ ആഭ്യന്തര സെക്രട്ടറിയായും 2019 മുതൽ 2020 വരെ എക്‌സ്‌ചെക്കർ ചാൻസലറായും 2021 ജൂൺ മുതൽ ജൂലൈ 2022 വരെ സ്റ്റേറ്റ് സെക്രട്ടറി ഓഫ് ഹെൽത്ത് ആൻഡ് സോഷ്യൽ കെയർ ആയും സേവനമനുഷ്ഠിച്ച ഒരു ബ്രിട്ടീഷ് രാഷ്ട്രീയക്കാരനാണ് സാജിദ് ജാവിദ് ( / ˈsædʒɪd _ ˈdʒævɪd / ; _ _ ജനനം 5 ഡിസംബർ 1969). കൺസർവേറ്റീവ് പാർട്ടി അംഗമായ അദ്ദേഹം 2010 മുതൽ ബ്രോംസ്ഗ്രോവിന്റെ പാർലമെന്റ് അംഗമാണ്.
ലങ്കാഷെയറിലെ റോച്ച്‌ഡെയ്‌ലിൽ ഒരു ബ്രിട്ടീഷ് പാകിസ്ഥാൻ കുടുംബത്തിൽ ജനിച്ച ജാവിദ് പ്രധാനമായും ബ്രിസ്റ്റോളിലാണ് വളർന്നത്. എക്സെറ്റർ സർവകലാശാലയിൽ നിന്ന് സാമ്പത്തികശാസ്ത്രവും പൊളിറ്റിക്സും പഠിച്ച അദ്ദേഹം അവിടെ കൺസർവേറ്റീവ് പാർട്ടിയിൽ ചേർന്നു. ബാങ്കിംഗിൽ ജോലി ചെയ്ത അദ്ദേഹം ഡച്ച് ബാങ്കിന്റെ മാനേജിംഗ് ഡയറക്ടറായി ഉയർന്നു. 2010 മെയ് മാസത്തിൽ അദ്ദേഹം ഹൗസ് ഓഫ് കോമൺസിലേക്ക് തിരഞ്ഞെടുക്കപ്പെട്ടു. ഡേവിഡ് കാമറൂണിന്റെ സഖ്യസർക്കാരിന് കീഴിൽ അദ്ദേഹം ജൂനിയർ ട്രഷറി മന്ത്രിയായിരുന്നു, 2014 ലെ മന്ത്രിസഭാ പുനഃസംഘടനയിൽ കാമറൂണിന്റെ ക്യാബിനറ്റിലേക്ക് സാംസ്കാരിക സെക്രട്ടറിയായി സ്ഥാനക്കയറ്റം ലഭിച്ചു. 2015 ലെ പൊതുതെരഞ്ഞെടുപ്പിന് ശേഷം കാമറൂൺ ജാവിദിനെ ബിസിനസ് സെക്രട്ടറിയായി സ്ഥാനക്കയറ്റം നൽകി. യുകെ യൂറോപ്യൻ യൂണിയനിൽ തുടരാനുള്ള ബ്രിട്ടൻ സ്ട്രോഞ്ചർ ഇൻ യൂറോപ്പ് എന്ന കാമ്പെയ്‌നിന്റെ ഒരു പ്രമുഖ പിന്തുണക്കാരനായിരുന്നു ജാവിദ്. യൂറോപ്യൻ യൂണിയൻ വിടാനുള്ള 2016 ലെ റഫറണ്ടം വോട്ടിനെത്തുടർന്ന്, അദ്ദേഹം കാമറൂണിന്റെ പിൻഗാമി പ്രധാനമന്ത്രി തെരേസ മേയുടെ കീഴിൽ 2016 മുതൽ 2018 വരെ കമ്മ്യൂണിറ്റി സെക്രട്ടറിയായി സേവനമനുഷ്ഠിച്ചു. 2018 ൽ വിൻഡ്‌റഷ് അഴിമതിയുടെ ഫലമായി ആംബർ റൂഡ് രാജിവച്ചപ്പോൾ, ജാവിദിനെ അവരുടെ പിൻഗാമിയായി ആഭ്യന്തര സെക്രട്ടറിയായി നിയമിച്ചു, അതുവഴി രാജ്യത്തിന്റെ മഹത്തായ ഓഫീസുകളിലൊന്ന് വഹിക്കുന്ന ആദ്യത്തെ ബ്രിട്ടീഷ് ഏഷ്യക്കാരനായി.